pythainlp/thai-wiki-dataset-v4 huggingface dataset:
วงศ์ปลาลิ้นหมาตาข้างซ้าย

วงศ์ปลาลิ้นหมาตาข้างซ้าย  เป็นวงศ์ของปลากระดูกแข็งในอันดับปลาซีกเดียว (Pleuronectiformes) วงศ์หนึ่ง ใช้ชื่อวงศ์ว่า Bothidae (/โบ-ทิ-ดี/)
ปลาลิ้นหมาในวงศ์นี้ มีรูปร่างคล้ายปลาลิ้นหมาในวงศ์ปลาลิ้นหมา (Soleidae) และวงศ์ปลาลิ้นหมาตาข้างขวา (Pleuronectidae) แต่ว่าปลาในวงศ์นี้ เมื่อโตขึ้นมา ตาทั้งคู่จะอยู่ทางซีกซ้ายของหัว เหมือนปลาในวงศ์ปลาลิ้นเสือ (Paralichthyidae) และวงศ์ปลายอดม่วง (Cynoglossidae) มีแกนครีบ ครีบหลังเริ่มที่เหนือบริเวณตา ครีบหลังและครีบทวาร แยกจากครีบหาง ขณะที่พื้นลำตัวส่วนมากเป็นสีน้ำตาลและส่วนมากมีจุดประสีเข้ม เป็นวงกลมคล้ายวงแหวนดูเด่น 
ปัจจุบันมีการอนุกรมวิธานแบ่งไว้ทั้งหมด 20 สกุล (ดูในตาราง) พบประมาณ 158 ชนิด
และพบได้เฉพาะในทะเลและมหาสมุทรเท่านั้น พบได้ทั้งในเขตร้อน, เขตอบอุ่น และเขตหนาว จัดเป็นปลาเศรษฐกิจที่สำคัญ
วงศ์ปลาลิ้นหมาตาข้างขวา

วงศ์ปลาลิ้นหมาตาข้างขวา หรือ วงศ์ปลาแฮลิบัต  เป็นปลากระดูกแข็งในอันดับปลาซีกเดียว (Pleuronectiformes) ใช้ชื่อวงศ์ว่า Pleuronectidae
ส่วนใหญ่อาศัยอยู่ในทะเล มีบางชนิดเท่านั้นที่อาศัยอยู่ในน้ำกร่อย และชนิดที่อาศัยอยู่ในน้ำจืดจะหาได้ยากมาก แพร่กระจายในมหาสมุทรอาร์กติก, แอตแลนติก, อินเดีย และแปซิฟิก ตาทั้งสองข้างโดยปกติอยู่ด้านขวา ครีบไม่มีก้านครีบ ครีบหลังและครีบทวารยาวและต่อเนื่องกัน โดยที่ครีบหลังจะยาวเลยส่วนหัวไป ถุงลมที่ช่วยในการว่ายน้ำจะหายไปเมื่อปลาโตขึ้น เม็ดสีด้านที่หงายขึ้นจะสามารถปรับเปลี่ยนผิวหนังให้เข้ากับสภาพพื้นใต้น้ำได้ดี 
ปลาในวงศ์นี้จัดเป็นปลาที่มีขนาดใหญ่ที่สุดในอันดับนี้ เป็นปลาที่มักพบอาศัยในน้ำลึก อาจจะพบได้ลึกถึง 2,000 เมตร (6,600 ฟุต) พบทั้งหมดประมาณ 101 ชนิด ใน 41 สกุล 8 วงศ์ย่อย (ดูในตาราง-ขณะที่บางข้อมูลจะแบ่งเพียงแค่ 5) โดยชนิดที่มีขนาดใหญ่ที่สุด คือ ปลาแอตแลนติกแฮลิบัต ("Hippoglossus hippoglossus") ที่ใหญ่ได้กว่าถึง 2-4.7 เมตร 
โดยคำว่า Pleuronectidae ที่ใช้เป็นชื่อวงศ์นั้น มาจากภาษากรีก คำว่า πλευρά (pleura) หมายถึง "ด้านข้าง" และ νηκτόν (nekton) หมายถึง "ว่ายน้ำ"
วงศ์ปลาลิ้นเสือ

วงศ์ปลาลิ้นเสือ หรือ วงศ์ปลาลิ้นหมาฟันใหญ่ (ชื่อวิทยาศาสตร์: Paralichthyidae)
เป็นปลากระดูกแข็งในอันดับปลาซีกเดียว (Pleuronectiformes) พบกระจายพันธุ์ในมหาสมุทรแอตแลนติก, อินเดีย และแปซิฟิก ส่วนใหญ่จะอาศัยอยู่ในทะเล ชนิดที่อาศัยอยู่ในน้ำจืดหาได้ยากมาก ลำตัวด้านขวาจะราบไปกับพื้นน้ำ ตาทั้งสองข้างอยู่ด้านซ้ายของลำตัวบริเวณส่วนหัวเหมือนกับวงศ์ปลาลิ้นหมาตาข้างซ้าย (Bothidae) ลักษณะเด่น คือ ไม่มีก้านครีบบริเวณครีบอกและครีบเชิงกราน ฐานครีบเชิงกรานจะสั้นและเกือบจะสมมาตร โดยมากจะพบได้ในเขตอบอุ่นหรือเขตร้อน มีความสำคัญทางเศรษฐกิจและตกปลาในเชิงการกีฬา อาทิ ปลาแฮลิบัตญี่ปุ่น ("Paralichthys olivaceus") ขณะที่ในน่านน้ำไทย มีหลายชนิด ชนิดที่พบได้บ่อยที่สุด คือ ปลาลิ้นเสือ ("Pseudorhombus arsius") 
ปัจจุบัน มีการจำแนกไว้ทั้งหมด 14 สกุล (ดูในตาราง) 115 ชนิด โดยที่คำว่า Paralichthyidae ที่ใช้เป็นชื่อวงศ์นั้น มาจากภาษากรีก "paralia" หมายถึง "ด้านข้างทะเล", "coast" บวกกับภาษากรีกคำว่า "ichthys" หมายถึง "ปลา" 
การจำแนก.
14 สกุล
สแตมฟอร์ดบริดจ์ (สนามกีฬา)

สแตมฟอร์ดบริดจ์  เป็นสนามฟุตบอลในเขตฟูลัม ติดกับเขตเชลซีในลอนดอนตะวันตก เป็นสนามเหย้าของเชลซี ด้วยความจุ 40,341 ที่นั่ง เป็นสนามฟุตบอลที่ใหญ่เป็นอันดับ 9 ของพรีเมียร์ลีก ฤดูกาล 2022–23 และเป็นสนามฟุตบอลที่ใหญ่เป็นอันดับ 11 ในอังกฤษ
เปิดใช้ในปี ค.ศ. 1877 สนามถูกใช้โดยสโมสรกีฬาลอนดอนจนถึงปี ค.ศ. 1905 เมื่อเจ้าของคนใหม่คือ กัส เมียร์ส ก่อตั้งสโมสรฟุตบอลเชลซีเพื่อครอบครองสนาม เชลซีเล่นเกมเหย้าที่นั่นตั้งแต่นั้นเป็นต้นมา สนามมีการเปลี่ยนแปลงครั้งใหญ่ในช่วงหลายปีที่ผ่านมา โดยล่าสุดในช่วงทศวรรษที่ 1990 ได้มีการปรับปรุงให้เป็นสนามฟุตบอลที่ทันสมัยแบบมีที่นั่งทั้งหมด
สแตมฟอร์ด บริดจ์เคยเป็นสนามฟุตบอลสำหรับแมตช์ทีมชาติของทีมชาติอังกฤษ, เอฟเอ คัพ รอบชิงชนะเลิศ, เอฟเอ คัพ รอบรองชนะเลิศ และเกมแชริตี้ ชิลด์ จำนวนผู้ชมสูงสุดอย่างเป็นทางการของสนามคือ 82,905 คน เป็นการแข่งขันฟุตบอลลีกดิวิชั่น 1 ระหว่างเชลซีและอาร์เซนอลเมื่อวันที่ 12 ตุลาคม ค.ศ. 1935
โครงการสนามใหม่.
อนาคตสโมสรได้เสนอยื่นเรื่องขอซื้อที่ดินบริเวณโรงไฟฟ้าเก่าแบทเทอร์ซี ที่มีพื้นที่ขนาด 39 เอเคอร์ ย่านชานกรุงลอนดอน เพื่อเดินหน้าโครงการก่อสร้างสนามเหย่าแห่งใหม่ โดยจะมาปรับแต่งให้กลายเป็นสังเวียนแข้งขนาดใหญ่รองรับแฟนบอลได้กว่า 60,000 ที่นั่ง
วัดราษฎร์บูรณะ (จังหวัดสมุทรปราการ)

วัดราษฎร์บูรณะ ตั้งอยู่เลขที่ 43 บ้านบางปลา หมู่ที่ 2 ตำบลบางปลา อำเภอบางพลี จังหวัดสมุทรปราการ สังกัดคณะสงฆ์มหานิกาย 
ประวัติ.
วัดราษฎร์บูรณะ สร้างเมื่อประมาณ พ.ศ. 2425 โดยมีนายจันทร์ จันทร เป็นผู้ดำเนินการสร้างวัด วัดนี้เดิมชื่อ วัดบางลาว ตามชื่อของตำบล โดยมีพระภิกษุรูปแรกซึ่งเป็นเจ้าอาวาสชื่อหลวงพ่อลาวซึ่งธุดงด์มาจากทางภาคภาคใต้ของประเทศไทย ต่อมาประชาชนได้ร่วมกันบูรณะ จึงเปลี่ยนชื่อวัดเป็น "วัดราษฎร์บูรณะ" ในปี พ.ศ. 2483 วัดราษฎร์บูรณะ ได้รับพระราชทานวิสุงคามสีมา ครั้งแรกเมื่อวันแรม 3 ค่ำ เดือนอ้าย ปีชวด พ.ศ. 2431 ได้รับพระราชทานครั้งหลังเมื่อวันที่ 22 กุมภาพันธ์ พ.ศ. 2503 ในด้านการศึกษา ทางวัดได้เปิดสอนพระปริยัติธรรมเริ่มมาตั้งแต่ พ.ศ. 2499 และได้ให้ความอนุเคราะห์โรงเรียนประชาบาลที่อยู่ในวัดอีกด้วย นอกจากนี้ยังได้ให้ทางราชการสร้างสถานีอนามัย และโรงเรียนสอนเด็กก่อนเกณฑ์ เปิดสอนตั้งแต่ พ.ศ. 2521
ไทยไทแชนแนล

ไทยไทแชนแนล เดิมชื่อ บลูสกายแชนแนล และ ฟ้าวันใหม่ เป็นสถานีโทรทัศน์ทางอินเทอร์เน็ตในประเทศไทย ในอดีตเป็นสถานีโทรทัศน์ข่าวผ่านดาวเทียม ได้เริ่มต้นออกอากาศอย่างเป็นทางการเมื่อวันที่ 1 พฤศจิกายน พ.ศ. 2554 เวลา 13.00 น. และได้ย้ายการออกอากาศของทางช่องนี้ไปอยู่ออนไลน์แทน เมื่อปี พ.ศ. 2566
ประวัติ.
ไทยไทแชนแนลออกอากาศครั้งแรกเมื่อวันที่ 1 พฤศจิกายน พ.ศ. 2554 เวลา 13.00 น. โดยใช้ชื่อว่า บลูสกายแชนแนล 
บลูสกายแชนแนล ก่อตั้งโดย เถกิง สมทรัพย์ เมื่อวันที่ 21 ตุลาคม พ.ศ. 2554 โดยระยะแรกออกอากาศทางดาวเทียมระบบเคยูแบนด์ และจาน IPM ช่อง 42 ต่อมาเมื่อวันที่ 1 มกราคม พ.ศ. 2555 สถานีจึงเริ่มออกอากาศทางดาวเทียมระบบซีแบนด์ ไทยคม 5 โดยได้ร่วมมือกับสถานีโทรทัศน์เพื่อสุขภาพอายุยืน (AyuyuenTV) และแสดงชื่อช่อง BlueSky channel และ Ayuyuen ในเวลาต่อมา
ในช่วงแรกก่อตั้ง สถานีถูกวิพากษ์วิจารณ์ว่าเป็นสถานีโทรทัศน์ที่พรรคประชาธิปัตย์ตั้งขึ้นเพื่อใช้สื่อสารทางการเมือง โดยเฉพาะการให้ นายอภิสิทธิ์ เวชชาชีวะ หัวหน้าพรรค จัดรายการในช่วงเช้า และการใช้โทนสีฟ้า ซึ่งเป็นสีประจำพรรคประชาธิปัตย์ และมีพิธีกรซึ่งเป็นคนที่ทำงานด้านสื่อสารกับพรรคประชาธิปัตย์ โดยบลูสกายแชนแนลทำการเปิดตัวอย่างเป็นทางการเมื่อวันที่ 10 มิถุนายน พ.ศ. 2555
ในช่วงการชุมนุมทางการเมืองในปี พ.ศ. 2556–2557 บลูสกายแชนแนลได้ติดตามถ่ายทอดการชุมนุมตลอด 24 ชั่วโมง ส่งผลให้เรตติ้งของสถานีพุ่งขึ้นสูงมากเป็นประวัติการณ์
ตั้งแต่วันที่ 20 พฤษภาคม พ.ศ. 2557 บลูสกายแชนแนลได้ระงับออกอากาศชั่วคราวตามคำสั่ง กอ.รส. ฉบับที่ 6/2557 เนื่องจากมีประกาศกฎอัยการศึกเมื่อวันที่ 20 พฤษภาคม พ.ศ. 2557 เวลา 03.00 น. และวันที่ 22 พฤษภาคม พ.ศ. 2557 ซึ่งเป็นวันรัฐประหาร ทางคณะรักษาความสงบแห่งชาติ (คสช.) ขอให้ระงับการถ่ายทอดของสถานีโทรทัศน์ดาวเทียม เคเบิล โทรทัศน์ดิจิตอล และ วิทยุชุมชน ตามประกาศ คสช.ฉบับที่ 15/2557
บลูสกายแชนแนลกลับมาออกอากาศออกอากาศอีกครั้ง หลัง คสช. อนุญาตสถานีโทรทัศน์ดาวเทียมทั้ง 12 สถานีกลับมาออกอากาศอีกครั้ง และบลูสกายแชนแนลได้เปลี่ยนชื่อใหม่เป็น ฟ้าวันใหม่ โดยเริ่มออกอากาศครั้งแรกเมื่อวันที่ 27 สิงหาคม พ.ศ. 2557
ในเดือนกุมภาพันธ์ พ.ศ. 2566 ฟ้าวันใหม่ได้เปลี่ยนชื่อใหม่เป็น ไทยไทแชนแนล และได้ย้ายการออกอากาศของทางช่องนี้ไปอยู่ออนไลน์แทน
ในเดือนเมษายน พ.ศ. 2567 ไทยไทแชนแนลได้ยุติการออกอากาศในรูปแบบรายการทุกรายการของทางสถานี แต่ยังคงเผยแพร่ข่าวผ่านเฟซบุ๊ก แพลตฟอร์มเอ็กซ์ (ทวิตเตอร์) และเว็บไซต์เพียงอย่างเดียว
รายชื่อผู้บริหารไทยไทแชนแนล.
ต่อมาในช่วงกลางปี พ.ศ. 2561 ผู้บริหารชุดเดิมซึ่งเป็นผู้ก่อตั้งได้ลาออก จึงได้มีการเปลี่ยนตัวผู้บริหารชุดใหม่
รายการของสถานี (ในชื่อ ฟ้าวันใหม่ และชื่อ ไทยไทแชนแนล).
จันทร์ - ศุกร์
เสาร์ - อาทิตย์
รายการที่ออกอากาศของสถานี (ในชื่อ ฟ้าวันใหม่ และชื่อ ไทยไทแชนแนล).
ปี 2557 - ปัจจุบัน
รายการที่ออกอากาศจันทร์ - ศุกร์
รายการที่ออกอากาศวันเสาร์ - อาทิตย์
วันจันทร์ - อาทิตย์
สเวน ออสการ์ คูลเลนเดอร์

สเวน ออสการ์ คูลเลนเดอร์ หรือ สเวน โอ. คูลเลนเดอร์  เป็นนักมีนวิทยาและสัตววิทยาชาวสวีเดน เกิดเมื่อวันที่ ที่เมืองสโคเลฟเท ประเทศสวีเดน จบการศึกษาจากมหาวิทยาลัยอูเมียวและมหาวิทยาลัยสต็อกโฮล์ม สำเร็จการศึกษาระดับปริญญาเอกในปี ค.ศ. 1984
ดร.คูลเลนเดอร์ เป็นนักสัตววิทยาที่ศึกษาค้นคว้าโดยเฉพาะและเชี่ยวชาญโดยเฉพาะเกี่ยวกับปลาในวงศ์ปลาหมอสี (Cichlidae) อาทิ สกุล "Apistogramma" และ"Cichlasoma" ปัจจุบันเป็นภัณฑารักษ์ที่พิพิธภัณฑ์ประวัติศาสตร์ธรรมชาติวิทยาสวีเดน รับผิดชอบงานทางด้านมีนวิทยาและวิทยาสัตว์เลื้อยคลานและสัตว์สะเทินน้ำสะเทินบก
นอกจากนี้แล้วยังมีงานเขียนมากมายทั้งหนังสือ, บทความ และนิตยสาร อาทิ "A Revision of the South American Cichlid Genus Cichlasoma" ในปี ค.ศ. 1983, "Cichlid fishes of the Amazon River drainage of Peru" ในปี ค.ศ. 1986, "The Cichlids of Surinam" ในปี ค.ศ. 1989, "Tidskriften Akvariet" (Aquarium Times-ในภาษาอังกฤษ) เป็นต้น นอกจากนี้แล้วชื่อสามัญของปลาออสการ์ ("Astronotus ocellatus") ซึ่งนิยมเลี้ยงเป็นปลาสวยงาม ก็ตั้งตามชื่อกลางของเจ้าตัวด้วย
ซิมจอง

ซิมจอง (심정;1471-1531) มีฉายาว่า ฮาชอง เป็นขุนนาง, กวีและนักคิดในสมัย ราชวงศ์โชซอน
การทำงาน.
ซิมจองเกิดเมื่อปี ค.ศ. 1471 เริ่มรับราชการในรัชสมัย พระเจ้ายอนซัน และเริ่มมีบทบาทในคราวโค่นราชบัลลังก์ พระเจ้ายอนซัน โดยเป็นขุนนางในสายของ ปาร์ควอนจง ผู้นำรัฐประหารเช่นเดียวกับ นัมคุน ต่อมาได้เป็นเจ้ากรมราชฑัณฑ์หลังจากนัมคุน เพื่อนสนิทซึ่งเป็นมหาเสนาบดี ถึงแก่กรรมในปี ค.ศ. 1527 ซิมจองจึงได้รักษาการในตำแหน่งมหาเสนาบดี
ซิมจองถูกประหารชีวิตเมื่อเดือนธันวาคม ค.ศ. 1531 ขณะอายุได้ 60 ปีจากการที่ถูก คิมอันโล กราบทูลว่าซิมจองได้รับสินบนจากพ่อค้าและขุนนาง
นกฟินฟุต

นกฟินฟุต (ชื่อวิทยาศาสตร์: "Heliopais personata") เป็นนกชนิดหนึ่ง จัดเป็นเพียงชนิดเดียวเท่านั้นที่อยู่ในสกุล "Heliopais"
นกฟินฟุตจัดเป็นนกที่หากินในน้ำและอาศัยอยู่ในพื้นที่ชุ่มน้ำ เช่น ป่าชายเลน, ป่าพรุ ด้วยเป็นนกที่จับสัตว์น้ำ, สัตว์เลื้อยคลาน, สัตว์ครึ่งบกครึ่งน้ำ กินเป็นอาหาร 
มีขนหนาแน่นสีน้ำตาล แลดูคล้ายเป็ด ปากแหลมสีเหลือง ส่วนหน้าสีดำคล้ายสวมหน้ากาก คอยาวเรียวเล็ก ขาสีเขียว นิ้วเท้ามีทั้งหมด 4 นิ้ว มีพังผืดเชื่อมติดกัน ปกติมักอาศัยเพียงตัวเดียว หรือเป็นคู่ นกตัวผู้กับตัวเมียคล้ายคลึงกัน แต่มีส่วนต่างกันที่สี โดยที่ตัวผู้จะมีสีที่เข้มกว่า ขณะที่ตัวเมียจะมีเส้นสีขาวผ่านจากใต้คอลงมาถึงหน้าด้านของลำคอ มีเส้นสีดำจากหลังตามาล้อมกรอบแถบสีขาว ขนาดเมื่อโตเต็มที่ประมาณ 52–54.5 เซนติเมตร ตัวผู้มีขนาดใหญ่กว่าตัวเมียเล็กน้อย
นกฟินฟุตเป็นนกที่มีถิ่นอาศัยในภูมิภาคเอเชียอาคเนย์ แต่โดยปกติแล้วไม่ใช่นกประจำถิ่นของไทย แต่จะอพยพผ่านเพื่อหากินและแพร่ขยายพันธุ์วางไข่เท่านั้น โดยจะพบในพื้นที่ชุ่มน้ำต่าง ๆ ของภาคใต้ อาทิ เกาะตะรุเตา, ป่าพรุโต๊ะแดง, ทะเลบัน, ป่าชายเลนที่จังหวัดกระบี่ เป็นต้น และพบได้น้อยในพื้นที่ภาคกลาง
จัดเป็นนกที่หายากมากชนิดหนึ่ง โดยมีสถานะใน IUCN อยู่ในสถานะสิ่งมีชีวิตที่ใกล้การสูญพันธุ์ คาดว่าทั่วทั้งโลกมีจำนวนประชากรราว 2,500–9,900 ตัว
ขยายพันธุ์ในช่วงฤดูฝน วางไข่ในรังครั้งละ 5–7 ฟอง ไข่มีสีขาวเจือด้วยสีเขียวจาง ๆ มีจุดกลมเล็ก ๆ สีน้ำตาลกระจายไปทั่ว รังทำมาจากกิ่งไม้หรือเศษไม้ขัดกันในพื้นที่สูงจากพื้นราว 3 เมตร เส้นผ่าศูนย์กลาง 37 เซนติเมตร ลึกประมาณ 20 เซนติเมตร
จัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
นกเปล้าใหญ่

นกเปล้าใหญ่ หรือ นกพิราบเขียวใหญ่ (ชื่อวิทยาศาสตร์: "Treron capellei") เป็นนกชนิดหนึ่ง ในวงศ์นกพิราบและนกเขา (Columbidae)
มีรูปร่างลักษณะคล้ายนกในวงศ์นี้ส่วนใหญ่ จัดเป็นนกที่มีขนาดใหญ่ ปากหนาใหญ่สีขาวแกมเขียว หน้าสีเทา หนังรอบตาสีเหลือง ขนลำตัวเขียวแกมเทา มีแถบสีเหลืองที่ปีก ขนปีกสีดำ แข้งและตีนสีเหลือง นกเพศผู้ที่อกมีแถบสีส้มแกมน้ำตาลอ่อน ก้นและขนคลุมใต้โคนหางสีน้ำตาลเข้ม ในขณะที่นกเพศเมีย ที่อกมีแถบเหลือง ก้นและขนคลุมใต้โคนหางสีน้ำตาลอ่อน มีน้ำหนักเมื่อโตเต็มที่ประมาณ 400 กรัม
จัดเป็นนกที่กระจายพันธุ์ในหลายประเทศในภูมิภาคเอเชียอาคเนย์ ปัจจุบันเป็นนกที่อยู่ในสภาวะเปราะบางต่อการสูญพันธุ์ เนื่องจากสูญเสียถิ่นที่อยู่อาศัย ในประเทศไทยจะพบได้ในป่าดิบและป่าพรุ อาทิ ป่าพรุโต๊ะแดง และจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
ไฮน์ริช แฮทซ์

ไฮน์ริช รูด็อล์ฟ แฮทซ์ (22 กุมภาพันธ์ พ.ศ. 2400 – 1 มกราคม พ.ศ. 2437) เป็นนักฟิสิกส์ชาวเยอรมัน และเป็นคนแรกที่พิสูจน์ถึงการมีอยู่ของคลื่นแม่เหล็กไฟฟ้า จากทฤษฎีของแมกซ์เวลล์ ทฤษฎีแม่เหล็กไฟฟ้าของแสง
แฮทซ์พิสูจน์ทฤษฎีโดยการพัฒนาเครื่องมือที่ใช้ส่งและรับคลื่นวิทยุโดยใช้การทดลอง นั่นให้เหตุผลถึงปรากฏการณ์แบบไร้สายอื่น ๆ ที่รู้จัก หน่วยวิทยาศาสตร์ของความถี่รอบต่อวินาทีได้รับการตั้งชื่อเป็น "เฮิรตซ์" เพื่อเป็นเกียรติแก่เขา
ประวัติ.
ไฮน์ริช รูด็อล์ฟ แฮทซ์ เกิดที่เมืองฮัมบวร์ค ประเทศเยอรมนี บิดาชื่อ กุสทัฟ แฟร์ดีนันท์ แฮทซ์ (ชื่อเดิม ดาวิท กุสทัฟ แฮทซ์; พ.ศ. 2370–2457) เป็นนักเขียนและสมาชิกวุฒิสภา มารดาคือ อันนา เอลีซาเบ็ท เพ็ฟเฟอร์คอร์น
ระหว่างที่เรียนอยู่ที่โยฮันน็อยม์ในฮัมบวร์ค แฮทซ์ได้แสดงความสามารถด้านการเรียนวิทยาศาสตร์ได้ดีเทียบเท่ากับการเรียนภาษาอาหรับและภาษาสันสกฤต ได้เรียนวิทยาศาสตร์และวิศวกรรมในเดรสเดิน มิวนิก และเบอร์ลิน ที่ที่ได้เรียนกับกุสทัฟ เคียร์ชฮ็อฟ และแฮร์มัน ฟ็อน เฮ็ล์มฮ็อลทซ์
ในปี พ.ศ. 2423 แฮทซ์ได้รับปริญญาเอกจากมหาวิทยาลัยฮุมบ็อลท์แห่งเบอร์ลิน และยังคงศึกษาต่อหลังจากสำเร็จการศึกษาระดับปริญญาเอกกับเฮล์มโฮลทซ์อยู่อีก 3 ปี ทำหน้าที่เป็นผู้ช่วยของเขา
ในปี พ.ศ. 2426 แฮทซ์ก็เข้ามาอยู่ในตำแหน่งวิทยากรวิชาฟิสิกส์ทฤษฎีที่มหาวิทยาลัยแห่งคีล
ในปี พ.ศ. 2428 แฮทซ์กลายเป็นอาจารย์เต็มตัวที่มหาวิทยาลัยแห่งคาลส์รูเออ
ซะ

ซะ เป็นคะนะของภาษาญี่ปุ่นตัวหนึ่ง ฮิระงะนะเขียนว่า さ มีที่มาจากตัวเขียนหวัดของมันโยงะนะ 左 และคะตะกะนะเขียนว่า サ มีที่มาจากส่วนซ้ายบนของมันโยงะนะ 散 ออกเสียงว่า #เปลี่ยนทาง เมื่อเติมดะกุเต็งจะออกเสียงว่า #เปลี่ยนทาง 
さ เป็นอักษรลำดับที่ 11 อยู่ระหว่าง こ (โคะ) กับ し (ชิ) ในการจัดลำดับอักษรปัจจุบัน ส่วนการจัดลำดับแบบอิโระฮะ さ เป็นอักษรลำดับที่ 37 อยู่ระหว่าง あ (อะ) กับ き (คิ)
ลำดับขีด.
ฮิระงะนะ さ มีลำดับขีด 2 หรือ 3 ขีดดังนี้
คะตะกะนะ サ มีลำดับขีด 3 ขีดดังนี้
คันจิ.
ตัวอย่างคันจิที่อ่านว่าซะ และขึ้นต้นด้วยซะ มีดังนี้
ลีกภูมิภาค ดิวิชั่น 2 ภาคกลางและภาคตะวันออก 2555

ลีกภูมิภาค ภาคกลางและภาคตะวันออก ฤดูกาล 2555 เป็นการแข่งขันของฟุตบอลลีกภูมิภาค ดิวิชั่น 2 ในส่วนของสโมสรที่อยู่ในภาคกลางและภาคตะวันออก ประจำปี 2555 ฤดูกาลนี้มีสโมสรเข้าร่วมทั้งหมด 18 สโมสร จาก 15 จังหวัด โดยที่ทีมชนะเลิศและรองชนะเลิศจะได้สิทธิ์เข้าไปแข่งในระบบลีกกับทีมชนะเลิศและรองชนะเลิศจากอีก 4 ภูมิภาค เพื่อหาทีมที่ดีที่สุด 4 ทีมเลื่อนชั้นขึ้นไปดิวิชัน 1 ในฤดูกาลต่อไป
ตารางคะแนน.
"แก้ไขล่าสุด วันอาทิตย์ที่ 27 พฤษภาคม พ.ศ. 2555"
การอภิปรายทั่วไปเพื่อลงมติไม่ไว้วางใจรัฐมนตรีไทย พฤศจิกายน พ.ศ. 2554

การอภิปรายทั่วไปเพื่อลงมติไม่ไว้วางใจรัฐมนตรีไทย พฤศจิกายน พ.ศ. 2554 เป็นการประชุมสภาผู้แทนราษฎรเพื่อลงมติไม่ไว้วางใจรัฐมนตรีเป็นรายบุคคล จำนวน 1 คน คือ พลตำรวจเอกประชา พรหมนอก รัฐมนตรีว่าการกระทรวงยุติธรรม โดยสภาผู้แทนราษฎรได้กำหนดกรอบการอภิปราย 1 วัน คือ วันที่ 27 พฤศจิกายน พ.ศ. 2554
การยื่นญัตติขอเปิดการอภิปราย.
นายอภิสิทธิ์ เวชชาชีวะ ผู้นำฝ่ายค้าน และคณะจำนวน 153 คน ได้เสนอต่อที่ประชุมเพื่อพิจารณาขอเปิดอภิปรายไม่ไว้วางใจรัฐมนตรีเป็นรายบุคคล จำนวน 1 ราย คือ พลตำรวจเอกประชา พรหมนอก รัฐมนตรีว่าการกระทรวงยุติธรรม ในประเด็นของการบริหารราชการที่ผิดพลาดล้มเหลว โดยเฉพาะการแก้ไขปัญหาอุทกภัย (ในฐานะผู้อำนวยการ ศปภ.) และไม่ไว้วางใจการบริหารราชการแผ่นดินในกระทรวงยุติธรรม โดยสภาผู้แทนราษฎรได้กำหนดกรอบการอภิปราย 1 วัน คือ วันที่ 27 พฤศจิกายน พ.ศ. 2554
การลงมติ.
ที่ประชุมได้ลงมติเห็นชอบด้วยกับญัตติ (ไม่ไว้วางใจ) 188 เสียง ไม่เห็นชอบด้วยกับญัตติ (ไว้วางใจ) 273 เสียง งดออกเสียง 5 เสียง และไม่ลงคะแนนเสียง 15 เสียง
การโคลน

การโคลน  ในทางชีววิทยา หมายถึง กระบวนการผลิตประชากรที่มีลักษณะทางพันธุกรรมเหมือนกันซึ่งเกิดขึ้นในธรรมชาติเมื่อสิ่งมีชีวิต เช่น แบคทีเรีย แมลงหรือพืชสืบพันธุ์โดยไม่อาศัยการปฏิสนธิ การโคลนในทางเทคโนโลยีชีวภาพ หมายถึง กระบวนการที่ใช้ในการสร้างสำเนาส่วนดีเอ็นเอ (การโคลนโมเลกุล), เซลล์ (การโคลนเซลล์) หรือสิ่งมีชีวิต คำว่า "การโคลน" ยังหมายถึงการผลิตสำเนาของผลิตภัณฑ์ เช่น สื่อดิจิตอลหรือซอฟต์แวร์ ขึ้นเป็นจำนวนมาก
คำว่า "โคลน" มาจากคำภาษากรีกโบราณว่า κλών (klōn, “กิ่ง”) โดยหมายถึง ขั้นตอนซึ่งพืชต้นใหม่สามารถถูกสร้างขึ้นจากกิ่งได้ โดยสัตว์ที่ถูกโคลนตัวแรกของโลกนั่นคือ แกะดอลลี่
ประวัติการโคลน
ความจริงแล้วการโคลนนิ่ง (Cloning)นั้น มนุษย์สามารถที่จะทำได้มาตั้งแต่สมัยโบราณแล้ว ซึ่งเป็นการโคลนนิ่ง (Cloning) ที่ไม่ได้ใช้เทคโนโลยีที่สลับซับซ้อนอะไรมากมาย นั่นคือ การโคลนนิ่ง(Cloning)ที่ทำกับพืชนั่นเอง หรือคือ การขยายพันธุ์พืชโดยไม่อาศัยเพศของพืช ที่เรียกกันว่า “การเพาะชำพืช” ซึ่งเรื่องการโคลนนิ่ง(Cloning) ของสัตว์และมนุษย์ก็เป็นเรื่องของการสืบพันธุ์แบบไม่อาศัยเพศเช่นกัน โดยต่อมาการโคลนนิ่งพืช ก็ได้มีการพัฒนาโดยนำความรู้ทางวิทยาศาสตร์เข้ามาช่วย อย่างเช่น การเพาะเลี้ยงเนื้อเยื่อพืช นั่นเอง 
ส่วนด้านการโคลนนิ่งสัตว์นั้น ได้เริ่มมาตั้งแต่ปี พ.ศ. 2423 (ค.ศ.1880) โดยการทดลองค้นคว้าวิจัยเกี่ยวกับการโคลนนิ่ง (Cloning)ได้เกิดขึ้นมาเป็นลำดับ ซึ่งอาจมีการทิ้งช่วงไปบ้าง โดยการเริ่มต้นการทำโคลนนิ่งสัตว์ได้เกิดขึ้นเมื่อประมาณต้นทศวรรษที่ 50 ประมาณปีพ.ศ. 2495 (ค.ศ.1952) โดยนักชีววิทยาชาวอเมริกัน 2 คน คือ โรเบิร์ต บริกกส์ (Robert W. Briggs) และ โทมัส คิง (Thomas J. King) แห่งสถาบันการวิจัยมะเร็งในฟิลาเดลเฟีย ทั้ง 2 ได้ร่วมทำการทดลองเกี่ยวกับการโคลนนิ่งสัตว์กับกบและได้เป็นกลุ่มคนที่ได้เริ่มทำการโคลนนิ่ง(Cloning)ด้วยวิธีการถ่ายฝากนิวเคลียส (Nuclear Transfer) โดยอาศัย เทคนิคที่พัฒนามาโดย Sperman ซึ่งได้กลายเป็นวิธีการที่ทำการโคลนนิ่ง(Cloning) ที่ใช้กันทั่วไปในช่วงเวลานั้น แต่เมื่อเข้าสู่ศตวรรษที่ 21 ในปีพ.ศ. 2540 (ค.ศ.1997) Wilmut และคณะ ได้ทำการโคลนนิ่ง(Cloning)แกะชื่อ ดอลลี่ (Dolly) ด้วยนิวเคลียส(Nucleus)จากเซลล์เต้านมของแกะซึ่งเป็นเซลล์ร่างกาย(Somatic Cell)ได้ประสบความสำเร็จ ทำให้เป็นจุดเริ่มต้นที่สำคัญทำให้การโคลนนิ่ง(Cloning)เกิดความเจริญก้าวหน้า
ประวัติการโคลนนิ่งในประเทศไทย
ในประเทศไทยนั้น มีความรู้และทำสิ่งที่เป็นพื้นฐานการโคลนนิ่ง(Cloning)อยู่แล้ว อย่าง การถ่ายฝากตัวอ่อน การผสมเทียม การผลิตตัวอ่อนในหลอดแก้ว แต่นักวิทยาศาสตร์และนักวิจัยยังมีประสบการณ์ทางด้านการโคลนนิ่ง(Cloning)อยู่น้อยกว่าต่างประเทศมาก ทำให้การวิจัยการโคลนนิ่ง(Cloning)ในประเทศไทยพัฒนาไปได้ช้า
แต่ถึงอย่างนั้น ประเทศไทยก็สามารถทำการโคลนนิ่ง(Cloning)ได้สำเร็จคนแรกโดย ศาสตราจารย์มณีวรรณ กมลพัฒนะ ได้นำเซลล์ใบหูของ โคแบรงกัสเพศเมียมาเป็นเซลล์ต้นแบบ ทำให้เกิดลูกโคโคลนนิ่งตัวแรกของประเทศไทย มีชื่อว่า “อิง” เป็นลูกโคสีดำ เกิดเมื่อวันที่ 6 มีนาคม พ.ศ. 2543 ซึ่งถือเป็นลูกโคโคลนนิ่งตัวแรกของประเทศไทยและเอเชียอาคเนย์ รายที่ 3 ของเอเชีย และรายที่ 6 ของโลก โดยได้ทำการโคลนนิ่ง(Cloning)ต่อจาก ญี่ปุ่น อเมริกา ฝรั่งเศส เยอรมัน และเกาหลี
ระบอบสหพันธรัฐ

ระบอบสหพันธรัฐ  เป็นแนวคิดการเมืองซึ่งกลุ่มสมาชิกผูกมัดเข้าด้วยกันโดยข้อตกลงร่วมกัน โดยมีหัวหน้าที่เป็นตัวแทนซึ่งมีสิทธิปกครอง คำว่า "ระบอบสหพันธรัฐ" ยังใช้อธิบายระบบของรัฐบาลซึ่งรัฐธรรมนูญได้แบ่งแยกอำนาจอธิปไตยระหว่างฝ่ายปกครองส่วนกลางกับหน่วยการเมืองที่เป็นองค์ประกอบ (เช่น รัฐหรือมณฑล) ระบอบสหพันธรัฐเป็นระบบซึ่งตั้งอยู่บนการปกครองแบบประชาธิปไตยและสถาบันซึ่งอำนาจในการปกครองนั้นแบ่งออกเป็นของรัฐบาลแห่งชาติและรัฐบาลระดับมณฑลหรือรัฐ ก่อให้เกิดเป็นสิ่งที่มักเรียกว่า สหพันธรัฐ ผู้เสนอมักถูกเรียกว่า ผู้สนับสนุนสหพันธ์ (federalist)
ในยุโรป "ผู้สนับสนุนสหพันธ์" บ้างใช้อธิบายผู้ที่นิยมรัฐบาลสหพันธ์ร่วม โดยมีอำนาจกระจายสู่ระดับภูมิภาค ชาติและเหนือชาติ ผู้สนับสนุนสหพันธ์ยุโรปส่วนมากต้องการพัฒนาการนี้ให้ดำเนินต่อไปภายในสหภาพยุโรป ระบอบสหพันธรัฐยุโรปถือกำเนิดขึ้นในยุโรปหลังสงครามโลกครั้งที่สอง หนึ่งในการริเริ่มที่สำคัญกว่า คือ สุนทรพจน์ของวินสตัน เชอร์ชิลล์ในซูริค เมื่อ ค.ศ. 1946
ระบอบสหพันธรัฐอาจรวมหน่วยงานบริหารภายในน้อยเพียงสองหรือสามหน่วยเท่านั้น ดังเช่นในกรณีของเบลเยียมหรือบอสเนียและเฮอร์เซโกวีนา โดยทั่วไป ระบอบสหพันธรัฐสามารถจำแนกได้เป็นสองขั้วที่สุดโต่ง ขั้วหนึ่ง รัฐสหพันธ์นั้นแทบจะเป็นรัฐเดี่ยวอย่างสมบูรณ์ ขณะที่อีกขั้วหนึ่ง รัฐสหพันธ์นั้นแต่เพียงในนาม แต่เป็นสหภาพสมาพันธ์ในทางปฏิบัติ
วิทยาลัยแทคย็อง

วิทยาลัยแทคย็อง  เป็นวิทยาลัยเอกชน ซึ่งตั้งอยู่ในเมืองคย็องซัง ประเทศเกาหลีใต้ และเป็นหนึ่งในวิทยาลัยชั้นนำของประเทศ รวมถึงเป็นที่รู้จักในฐานะสถาบันที่มีการแลกเปลี่ยนนักศึกษาฝึกงานในประเทศต่าง ๆ โดยสถาบันแห่งนี้ได้ก่อตั้งขึ้นใน ค.ศ. 1993 ซึ่งเป็นส่วนหนึ่งของโรงเรียนจุงอัม
ประวัติ.
วันที่ 22 พฤษภาคม ค.ศ. 1992 มูลนิธิการศึกษาจุงอัมได้ทำพิธีเปิดวิทยาลัยแทคย็อง โดยมี ยู จินซอน เป็นผู้ก่อตั้ง และได้เตรียมรับการอนุมัติจัดตั้งเป็นวิทยาลัยในวันที่ 29 ตุลาคมของปีเดียวกันนี้ จากนั้น ในวันที่ 5 มีนาคม ค.ศ. 1993 ได้ทำพิธีต้อนรับนักศึกษาเข้าใหม่ 480 คน ใน 6 สาขาวิชา
วันที่ 6 กรกฎาคม ค.ศ. 1997 ทางวิทยาลัยได้เข้าร่วมกิจกรรมในเทศกาลเครื่องแต่งกายโลกครั้งที่ 9 ซึ่งจัดขึ้นที่ประเทศจีน และในวันที่ 15 กรกฎาคม ของปีเดียวกันนี้ ทางวิทยาลัยได้เชิญโรงเรียนภาษาต่างประเทศโอซาก้าจากประเทศญี่ปุ่นร่วมในงาน "โคเรีย-เจแปน คอลลีเจทแลงเกวจคอร์ส คัลเจอร์อินไควรีอีเวนท์" รวมถึงทางวิทยาลัยแทคย็องยังได้ทำรายการ ทีเคอินเทอร์เน็ตบรอดคาสท์ ขึ้นในวันที่ 29 พฤศจิกายน ค.ศ. 2006 ตลอดจนในวันที่ 3 ธันวาคม ค.ศ. 2007 ได้จัดให้มีโครงการแลกเปลี่ยนนักศึกษากับทางมหาวิทยาลัยฮานอย ของเวียดนาม
ปัจจุบัน ทางวิทยาลัยได้เปิดการเรียนการสอนในภาควิชาต่างๆหลากสาขา อาทิ หลักสูตรวิชาศิลปะการปรุงอาหารของโรงแรม ที่ได้รับความร่วมมือจากสถาบัน ซี.ไอ.เอ. ของสหรัฐอเมริกา รวมถึงหลักสูตรวิชา เกมออนไลน์ ที่สอนทั้งทางด้านการเขียนโปรแกรม, คาแร็คเตอร์ดีไซน์, กราฟิก และแอนิเมชัน
ธันเดอร์โดมสเตเดียม

ธันเดอร์โดมสเตเดียม  เป็นสนามฟุตบอลภายในพื้นที่เมืองทองธานี อำเภอปากเกร็ด จังหวัดนนทบุรี ของบริษัท บางกอกแลนด์ จำกัด (มหาชน) ซึ่งได้ปล่อยให้การกีฬาแห่งประเทศไทยเช่าพื้นที่เป็นเวลา 30 ปี โดยใช้เป็นสนามเหย้าของสโมสรฟุตบอลเมืองทอง ยูไนเต็ด ในไทยลีก โดยผ่านมาตรฐานของสมาพันธ์ฟุตบอลเอเชีย (เอเอฟซี) รวมถึงเคยจัดคอนเสิร์ตอยู่หลายครั้ง สนามนี้มีความจุทั้งหมด 15,000 ที่นั่ง ต่อเติมจากสนามเดิมที่ชื่อ ธันเดอร์โดม สปอร์ตคอมเพล็กซ์ และ ยามาฮ่า สเตเดียม และใช้ชื่อว่า เอสซีจีสเตเดียม ในระหว่างปี 2555-2563 และในปี 2564 ได้เปลี่ยนชื่อเป็นชื่อปัจจุบัน
ในอนาคต หลังจากการกีฬาแห่งประเทศไทยหมดสัญญาเช่าพื้นที่ทั้งธันเดอร์โดมสเตเดียมและอาคารธันเดอร์โดมที่อยู่ติดกันในปี พ.ศ. 2570 บริษัท อิมแพ็ค ไลฟ์ เนชั่น จำกัด บริษัทร่วมทุนระหว่างบริษัท อิมแพ็ค เอ็กซิบิชั่น แมเนจเม้นท์ จำกัด ผู้บริหารศูนย์แสดงสินค้าและการประชุม อิมแพ็ค เมืองทองธานี และไลฟ์ เนชั่น เอ็นเทอร์เทนเม้นท์ จะเข้ามาดูแลพื้นที่ทั้งสองอาคาร โดยมีแผนจะรื้อถอนทั้ง 2 อาคารเพื่อพัฒนาเป็นพื้นที่จัดแสดงคอนเสิร์ตและกิจกรรมทั้งรูปแบบในร่มและกลางแจ้ง ความจุประมาณ 40,000 – 50,000 คน
ฮีท คนระห่ำคน

ฮีท คนระห่ำคน  เป็นภาพยนตร์อเมริกันแนวอาชญากรรม ที่ออกฉายในปี ค.ศ. 1995 ผลิต เขียนบทและกำกับการแสดงโดยไมเคิล แมนน์ นำแสดงโดย อัล ปาชิโน โรเบิร์ต เดอ นีโร วัล คิลเมอร์ ทอม ไซมอร์ และ แอชลีย์ จัดด์ ภาพยนตร์เรื่องนี้สร้างจากเหตุการณ์จริงของ นีล แมคเคาลีย์ อาชญากรและอดีตผู้ต้องขังแห่งคุกเกาะอัลคาทราซที่ถูกย้ายมาคุมขังที่คุกบนเกาะแม็คนีล เมื่อแมคเคาลีย์ได้รับการปล่อยตัวในปี ค.ศ. 1962 เขาก็เริ่มวางแผนการปล้นครั้งใหม่ทันที โดย ชัค อดัมสัน เจ้าหน้าที่ตำรวจฝ่ายสืบสวนของกรมตำรวจชิคาโก ได้รับมอบหมายให้ติดตามจับกุมแมคเคาลีย์และพรรคพวกในปี ค.ศ. 1964
เนื้อเรื่อง.
ในเมืองลอสแอนเจลิส นีล แมคคอรี่ พร้อมด้วยลูกน้อง เป็นโจรปล้นธนาคารระดับอัจฉริยะและมีชื่อที่สุด นายตำรวจแอล.เอ. วินเซนต์ ฮานนา ต้องตามล่ากลุ่มโจรกลุ่มนี้ ด้วยการรู้เท่าทันกันและหักเหลี่ยมเฉือนมุม
เบื้องหลังและความสำเร็จ.
"Heat" สร้างขึ้นมาจากเค้าโครงเรื่องของภาพยนตร์เรื่อง "L.A. Takedown" ในปี ค.ศ. 1989 ซึ่งเป็นภาพยนตร์สำหรับฉายทางโทรทัศน์ ที่กำกับโดย แมนน์ เอง 
ในเรื่องนี้มีนักแสดงชื่อดังในภาพยนตร์แนวมาเฟียแก๊งค์สเตอร์อย่าง อัล ปาชิโน และโรเบิร์ต เดอ นีโร มารับบทนำ ที่ต้องหักเหลี่ยมเฉือนคมกันตลอดทั้งเรื่องในความยาวเกือบ 3 ชั่วโมง และมีนักแสดงอีกมากในบทสมบท โดยตัวแมนน์ยังทำหน้าที่เขียนบทภาพยนตร์ด้วยตัวเอง
เมื่ออกฉายแล้ว ได้รับคำวิจารณ์ว่า เข้มข้น เพราะเป็นเรื่องการดำรงชีวิตและทัศนคติระหว่าง 2 ปรปักษ์ที่ทัดเทียมกันของเรื่อง แม้จะดำเนินเรื่องอย่างยืดยาว รุนแรง แต่ชวนให้เกิดความตื่นเต้นได้ตลอดเวลา เมื่อนายตำรวจระดับสุดยอด และหัวหน้าแก๊งค์โจรระดับอัจฉริยะ ถูกสถานการณ์บังคับให้เข้ามาปะทะกัน ความแตกต่างอยู่ที่คนหนึ่งเลือกที่จะใช้พรสวรรค์ในการปราบอาชญากร และอีกคนเลือกที่จะอยู่ตรงข้าม โดยเฉพาะอย่างยิ่งที่ได้รับการกล่าวขาน คือ ฉากกลางเรื่องที่เป็นการดวลปืนกันระหว่างกลุ่มโจรปล้นธนาคารกับตำรวจ ที่มีความยาวเกือบ 7 นาที ใจกลางเมืองลอสแอนเจลิส ได้รับการกล่าวขานว่าเป็นฉากยิงปืนที่น่าตื่นเต้นที่สุดฉากหนึ่งของโลกภาพยนตร์เลยทีเดียว
สุดเขตสเลดเป็ด

สุดเขตสเลดเป็ด เป็นภาพยนตร์ไทยที่ออกฉายเมื่อปี พ.ศ. 2553 แนวคอมเมดี-โรแมนติก ผลิตโดยค่าย เอ็ม เทอร์ตี้ไนน์ ผลงานการกำกับและเขียนบทโดย ฤกษ์ชัย พวงเพ็ชร์ นำแสดงโดย อารักษ์ อมรศุภศิริ, รมิตา มหาพฤกษ์พงศ์, สุดารัตน์ บุตรพรหม และ เจริญพร อ่อนละม้าย มินท์ธิตา งามทรัพย์มณี ออกฉายเมื่อ 30 ธันวาคม พ.ศ. 2553 ภาพยนตร์มีรายได้ตลอดการเข้าฉายรวม 125.03 ล้านบาท
เรื่องย่อ.
สุดเขตสเลดเป็ด เป็นเรื่องราวของ สุดเขต (อารักษ์ อมรศุภศิริ) หนุ่มเซอร์ที่มีแนวความคิดเป็นของตัวเองซึ่งมีความฝันอยากเป็นนักร้องโดย เสน่ห์ (ค่อม ชวนชื่น) พ่อของเขาเป็นดีเจและเจ้าของสถานีวิทยุชุมชนที่สนิทกับ เฮียตง (เกรียงศักดิ์ เหรียญทอง) เจ้าของค่ายก๊อปปี้ที่สุดเขตพาเพื่อนสนิทชื่อ อันเดอร์ (โก๊ะตี๋) ไปร่วมออดิชั่นด้วย ซึ่งที่ค่ายก๊อปปี้แห่งนี้ทำให้เขาได้พบกับสาวสวยคนหนึ่งชื่อ มะยม (รมิตา มหาพฤกษ์พงศ์) ซึ่งเขาถูกใจตั้งแต่แรกเห็นแล้วความรักของเขาและเธอจะเป็นอย่างไรและเขาจะได้เป็นนักร้องตามที่ตั้งใจหรือไม่
เทคนิคงานสร้าง.
ถ่ายทำด้วยกล้อง Panasonic Varicam P2HD บันทึกเสียง sync sound on location
เสน่ห์กรุงเทพ

เสน่ห์กรุงเทพ หรือ สวัสดีบางกอก  เป็นภาพยนตร์สั้นสัญชาติไทย ออกฉายในปี พ.ศ. 2553 ทางสถานีโทรทัศน์ทีวีไทย เป็นผลงานการแสดงของหลายนักแสดง และการกำกับของหลายผู้กำกับฯ
เบื้องหลังและการออกฉาย.
"เสน่ห์กรุงเทพ" หรือ "สวัสดีบางกอก" เป็นภาพยนตร์สั้น 9 เรื่อง จาก 9 ผู้กำกับฯ และหลายนักแสดงที่มีชื่อเสียงจำนวนมาก ความยาวตอนละประมาณ 20 นาที จากการอำนวยการสร้างและผลิตโดย กรุงเทพมหานคร และสถานีโทรทัศน์ทีวีไทย
โดยเป็นภาพยนตร์ในแนวอิสระ เชิงสร้างสรรค์ มีจุดประสงค์ที่จะสร้างสรรค์ผลงานมาตรฐานสากลสำหรับผู้ชมทั่วโลก ที่จะช่วยสร้างภาวะสมดุล ในขณะที่การเจริญเติบโตของเมืองใหญ่ระดับมหานครอย่าง กรุงเทพฯนั้น ต้องแลกกับความเจริญทางด้านวัตถุ ซึ่งก่อให้เกิดมลภาวะทางจิตใจ ความเครียด และความท้อแท้ ภาพยนตร์ชุดนี้จึงน่าจะเป็นสื่อฯที่ช่วยสร้างแรงบันดาลใจให้พลเมืองกรุงเทพ ฯ และผู้มาเยือนให้มีความรู้สึกร่วม และผูกพันกับเมืองหลวงแห่งนี้มากขึ้นได้
ออกฉายครั้งแรกในงานเทศกาล บางกอกฟิล์มอินเตอร์เนชั่นแนลเฟสติวัล ครั้งที่ 7 วันที่ 24 – 30 กันยายน 2552 และออกฉายในกลางปี พ.ศ. 2553 ทางสถานีโทรทัศน์ทีวีไทย เวลา 20.25 น. ทุกคืนวันจันทร์ โดยหลังฉายจบ จะมีบทสัมภาษณ์ของทีมงานสร้าง ผู้กำกับฯ และนักแสดงด้วย
และได้เข้าฉายในเทศกาลภาพยนตร์นานาชาติโทรอนโต ที่ประเทศแคนาดา ครั้งที่ 9
ชิ (し)

ชิ เป็นคะนะของภาษาญี่ปุ่นตัวหนึ่ง ฮิระงะนะเขียนว่า し มีที่มาจากตัวเขียนหวัดของมันโยงะนะ 之 และคะตะกะนะเขียนว่า シ มีที่มาจากการดัดแปลงตัวเขียนหวัดของมันโยงะนะ 之 ออกเสียงว่า #เปลี่ยนทาง แต่ในการพูดจริงอาจแปรเป็น เมื่อเติมดะกุเต็งจะออกเสียงว่า #เปลี่ยนทาง หรือ แต่ในการพูดจริงอาจแปรเป็น หรือ เสียงอ่านที่เปลี่ยนไปจากปกติเนื่องจากเหตุผลทางสัทศาสตร์
คะตะกะนะที่เติมดะกุเต็ง ジ นิยมใช้แทนเสียง ที่มาจากภาษาต่างประเทศโดยการแปรเสียงสระ ในบางโอกาสที่พบได้น้อยใช้ทับศัพท์ di แทนที่จะใช้ ヂ หรือ ディ เช่น Aladdin ทับศัพท์ว่า アラジン (อะระจิง) หรือ radio ทับศัพท์ว่า ラジオ (ระจิโอะ) เป็นต้น
し เป็นอักษรลำดับที่ 12 อยู่ระหว่าง さ (ซะ) กับ す (ซุ) ในการจัดลำดับอักษรปัจจุบัน ส่วนการจัดลำดับแบบอิโระฮะ し เป็นอักษรลำดับที่ 42 อยู่ระหว่าง み (มิ) กับ ゑ (เวะ)
อักษรแบบอื่น.
ภาษาไอนุออกเสียง シ เป็น นอกจากนี้ก็ใช้คะตะกะนะขนาดเล็ก ㇱ เป็นพยัญชนะสะกด เหมือนการสะกดด้วย -ช หรือ -ซ
ลำดับขีด.
ฮิระงะนะ し มีลำดับขีด 1 ขีดดังนี้
คะตะกะนะ シ มีลำดับขีด 3 ขีดดังนี้
คันจิ.
ตัวอย่างคันจิที่อ่านว่าชิ และขึ้นต้นด้วยชิ มีดังนี้
นกพิราบหงอนวิคตอเรีย

นกพิราบหงอนวิคตอเรีย (ชื่อวิทยาศาสตร์: "Goura victoria") เป็นนกชนิดหนึ่ง ในวงศ์นกพิราบและนกเขา (Columbidae)
มีลำตัวป้อมหนา อกตัน ขาค่อนข้างสั้น ปีกกว้างใหญ่ ขนตามตัวส่วนใหญ่มีสีฟ้าอมเทา มีลักษณะเด่น คือ บนหัวมีหงอนประกอบด้วยเส้นขนแผ่บานเป็นสันอย่างน่าดูซึ่งมีขนาดใหญ่เท่าฝ่ามือ และที่สันหรือหงอนบนหัวจะแบนตรงปลาย และมีขอบสีขาวด้วย หน้าอกมีสีม่วงแดงคาดแถบดำปากสีดำ เท้าสีม่วงแดง ม่านตาสีแดง 
จัดเป็นนกที่มีขนาดใหญ่ในวงศ์นี้ ขนาดเมื่อโตเต็มที่ยาวได้ประมาณ 70 เซนติเมตร น้ำหนักประมาณ 2,384 กรัม ตัวผู้และตัวเมียมีลักษณะคล้ายคลึงกัน แต่ตัวผู้จะมีขนาดใหญ่กว่าเล็กน้อย จัดเป็นนกที่บินไม่ได้ สามารถบินได้แค่ในระยะสั้น ๆ เหมือนไก่ จึงหากินตามพื้นเป็นหลัก อาหารได้แก่ ผลไม้และเมล็ดพืชชนิดต่าง ๆ รวมทั้งสัตว์ขนาดเล็กหรือแมลงต่าง ๆ พบกระจายพันธุ์ในทวีปออสเตรเลีย และเกาะนิวกินี
มีพฤติกรรมอาศัยโดยการรวมฝูงประมาณ 10 ตัว อยู่ตามพงหญ้าหรือในป่าเพื่อหาอาหาร หากมีเหตุหรือศัตรูเข้ามาใกล้จะส่งเสียงดังพร้อมทั้งบินขึ้นพร้อม ๆ กันไปเกาะดูเหตุการณ์อยู่บนต้นไม้ การทำรังส่วนใหญ่ใช้เศษไม้ กิ่งไม้เล็ก ๆ ขัดสานเป็นรังหยาบ ๆ ทรงแบนคล้ายตะกร้าตามคาคบไม้ที่ไม่สูงนัก วางไข่คราวละ 2 ฟอง ใช้เวลาฟักไข่ราว 28-30 วันจึงออกเป็นตัว ในระยะฟักไข่และเลี้ยงลูกจะมีนิสัยก้าวร้าวอาจทำร้ายนกอื่นได้ 
จัดเป็นนกที่มีความสวยงามชนิดหนึ่ง จึงนิยมเลี้ยงกันเป็นสัตว์เลี้ยง และตามสวนสัตว์ต่าง ๆ
ไอแอมฟาเตอร์…พ่ออย่างฉัน

ไอแอมฟาเตอร์..พ่ออย่างฉัน  เป็นภาพยนตร์แนวอาชญากรรมของเกาหลีใต้ ที่ได้รับการเปิดตัว ณ วันที่ 14 เมษายน ค.ศ. 2011 กำกับโดยจอน มิน-แบ และอี เซ-ยอง โดยภาพยนตร์ชุดนี้ ได้ทำการเชิญนักมายากลที่มีชื่อเสียงอย่างฮา แจ-ยง มารับหน้าที่เป็นผู้กำกับมายากล
เนื้อเรื่องย่อ.
นักสืบนามว่าฮัน จอง-ซิค (แสดงโดยคิม ซึง-วู) ได้กระทำการแทรกซึมเข้าไปในแก๊งอาชญากรกลุ่มหนึ่ง และต้องการปกป้องชีวิตลูกสาวของเขา (แสดงโดยคิม แซ-รน) จากการผ่าตัดหัวใจ ซึ่งเธอได้รับการปลูกถ่ายอวัยวะเปลี่ยนหัวใจ วันหนึ่งเขาได้ทราบความจากผู้ปลูกถ่ายอวัยวะที่ช่วยชีวิตเธอ โดยได้พบว่าผู้บริจาคหัวใจ คือ ภรรยาของนักมายากลนามว่า นา ซัง-มัน (แสดงโดยซอน บยอง-โฮ) ผู้ซึ่งเขาได้ให้กล่าวหาและส่งเข้าคุกนั่นเอง
นา ซัง-มัน สูญเสียลูกสาวรวมถึงภรรยา และเขาได้พยายามที่จะฆ่าตัวตาย จองซิคคาดเดาว่าเขาไม่ได้ยินยอมให้ปลูกถ่ายอวัยวะจึงได้วางแผนหาวิธีที่จะกำจัดเขา เช่นเดียวกับซังมันที่ได้รู้ถึงแผนการนี้และได้หายไปพร้อมกับลูกสาวของจองซิค
การตอบรับ.
ภาพยนตร์ชุดนี้ได้รับการตอบรับในแง่ของการสร้างความประทับใจให้กับผู้ชม ด้วยการแสดงออกและทางเลือกที่จะทำความเข้าใจต่ออีกฝ่ายซึ่งอยู่ในฐานะของศัตรู
นกชาปีไหน

นกชาปีไหน หรือ นกกะดง (ชื่อวิทยาศาสตร์: "Caloenas nicobarica") เป็นนกชนิดหนึ่ง จัดอยู่ในวงศ์นกพิราบและนกเขา (Columbidae) นับเป็นนกเพียงชนิดเดียวเท่านั้นที่ยังคงดำรงเผ่าพันธุ์อยู่ในสกุล "Caloenas" ในขณะที่ชนิดอื่น ๆ สูญพันธุ์ไปหมดแล้ว โดยมีความใกล้ชิดกับนกโดโดที่สูญพันธุ์ไปแล้วด้วย
นกชาปีไหน มีขนาดลำตัวเท่า ๆ กับไก่แจ้ มีขนาดเมื่อโตเต็มที่ประมาณ 40-41 เซนติเมตร มีลำตัวขนาดใหญ่ แต่มีหัวขนาดเล็กและมีเนื้อนูนเป็นตุ่มบริเวณจมูก ขนตามลำตัวเป็นสีเขียวเหลือบเทา ขนหางสีขาว แต่จะมีขนบริเวณคอห้อยยาวออกมาเหมือนสร้อยคอ ซึ่งขนนี้จะยาวขึ้นเมื่อนกมีอายุมากขึ้น นอกจากนี้ยังมีขาขนาดใหญ่แข็งแรง เพราะเป็นนกที่ชอบเดินหากินตามพื้น สีของมันน่าจะมีไว้เพื่อดึงดูดตัวเมีย 
นกชาปีไหน แม้จะเป็นนกที่หากินบนพื้นดินเป็นหลัก แต่ก็เป็นนกที่สามารถบินได้ มีรายงานว่าสามารถบินข้ามไปมาระหว่างเกาะต่าง ๆ ได้ เป็นนกที่หากตกใจจะบินหรือกระโดดขึ้นบนต้นไม้ และไม่ค่อยส่งเสียงร้องนัก นานครั้งจึงจะได้ยินเสียงร้องทีหนึ่ง แบ่งออกได้เป็น 2 ชนิดย่อย (ดูในตาราง)
พบกระจายพันธุ์เฉพาะหมู่เกาะต่าง ๆ บริเวณทะเลอันดามันและอินโด-แปซิฟิก เช่น หมู่เกาะนิโคบาร์, หมู่เกาะอันดามัน, หมู่เกาะโซโลมอนและปาเลา ในประเทศไทยจัดเป็นนกที่หาได้ยากมากชนิดหนึ่ง โดยจะอาศัยอยู่ในป่าดิบหรือป่าชายหาดของหมู่เกาะสิมิลัน, หมู่เกาะสุรินทร์ หรือหมู่เกาะอ่างทอง รวมถึงอุทยานแห่งชาติธารโบกขรณี เท่านั้น
เป็นนกที่ถูกจัดให้เป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักรราช 2535 แต่ปัจจุบันมีการเพาะขยายพันธุ์ได้แล้วโดยทางการของไทย เมื่อปี พ.ศ. 2538 พบว่านกชาปีไหนสามารถวางไข่ได้ตลอดทั้งปี โดยสร้างรังแบบหยาบ ๆ รูปร่างคล้ายจาน โดยใช้กิ่งไม้และใบไม้แห้งวางไข่ ครั้งละเพียง 1 ฟอง มีขนาด 31.64x45.0 มิลลิเมตร น้ำหนัก 25.05 กรัม พ่อและแม่นกช่วยกันฟักไข่ มีระยะฟัก 25-29 วัน แม่นกสามารถจะวางไข่ชุดใหม่ต่อไปได้หลังจากลูกนกมีอายุได้ประมาณ 40 วัน ลูกนกออกจากไข่ไม่มีขนปกคลุมตัว จัดอยู่ในพวกอัลติเชียล (นกที่บินไม่ได้) พ่อและแม่นกช่วยกันเลี้ยงดูลูกนกจนมีอายุได้ 34-36 วัน ลูกนกจึงจะทิ้งรังและกินอาหารเองได้ ขนชุดแรกขึ้นปกคลุมตัวสมบูรณ์หมด เมื่อลูกนกมีอายุได้ 3 เดือน และเมื่อมีอายุ 7 เดือน มีการผลัดขนปีกชุดแรก และมีขนชุดใหม่งอกขึ้นมาแทนที่
อัมพฤกษ์ครึ่งซีก

อัมพฤษกษ์ครึ่งซีก  คือภาวะที่มีการอ่อนแรงของร่างกายซีกใดซีกหนึ่ง เป็นภาวะที่คล้ายคลึงกับอัมพาตครึ่งซีก (hemiplegia) แต่ไม่รุนแรงเท่า ผู้ป่วยอัมพฤกษ์ครึ่งซีกจะพอขยับแขนขาข้างที่อ่อนแรงได้บ้าง เพียงแต่จะไม่มีกำลังมากเท่าปกติ
โรคที่เป็นสาเหตุของอัมพฤกษ์ครึ่งซึกมีอยู่หลายอย่าง ส่วนใหญ่เกี่ยวข้องกับสมองและไขสันหลัง โรคหรือภาวะซึ่งมีอาการอัมพฤกษ์ครึ่งซึกเป็นอาการหลักหรือเกี่ยวข้องเช่น ไมเกรน การบาดเจ็บที่ศีรษะ กล้ามเนื้อฝ่อ โรคหลอดเลือดสมอง เนื้องอกสมอง และอัมพาตสมองใหญ่ เป็นต้น
จัสต์เดอะเวย์ยูอาร์ (เพลงบรูโน มาส์)

"จัสต์เดอะเวย์ยูอาร์"  เป็นเพลงของนักร้องนักแต่งเพลงชาวอเมริกัน บรูโน มาส์ เป็นซิงเกิลนำจากสตูดิโออัลบั้มชุดแรก "ดูว็อปส์แอนด์ฮูลิแกนส์" (2010) เพลงเขียนโดยเดอะสมีซิงตันส์ คาลิล วอลตัน และนีดเดิลส์ และผลิตโดยเดอะสมีซิงตันส์ และนีดเดิลส์ เพลงออกจำหน่ายในสหรัฐอเมริกาวันที่ 14 ธันวาคม ค.ศ. 2009 เพลงได้รับแอร์เพลย์จากสถานีวิทยุนิวป็อปเฟิสต์ของเอโอแอลเรดิโอ เพลงยังอยู่ในรายชื่อเพลงบีบีซีเรดิโอวันเอเพลย์ลิสต์ในสหราชอาณาจักรด้วย และออกจำหน่ายในสหราชอาณาจักรในวันที่ 19 กันยายน ค.ศ. 2010 ในชื่อ "จัสต์เดอะเวย์ยูอาร์ (อเมซิง) "
ซิงเกิลได้รับคำวิจารณ์แง่ดีจากนักวิจารณ์เพลง ซึ่งมองว่าเป็นเพลงที่โดดเด่นจากอัลบั้ม และชื่นชมผลิตผลของเดอะสมีซิงตันส์ เพลงได้รับรางวัลแกรมมีสาขาการแสดงเพลงป็อปชายยอดเยี่ยมในงานประกาศ ค.ศ. 2011 เพลงขึ้นอันดับหนึ่งในชาร์ตบิลบอร์ดฮอต 100 และเมนสตรีมท็อป 40 และขึ้นห้าอันดับแรกในประเทศอื่น ๆ เพลงได้รับการรับรองระดับแพลตินัม 6 ครั้งจากสมาคมผู้ประกอบกิจการเพลงของสหรัฐอเมริกา (RIAA) และอีก 6 ครั้งจากสมาคมอุตสาหกรรมเพลงออสเตรเลีย (ARIA) เพลงเป็นซิงเกิลดิจิทัลที่ขายดีที่สุดอันดับที่ 8 ทั่วโลกใน ค.ศ. 2011 ด้วยยอดขาย 12.2 ล้านชุด จนถึงวันนี้ เพลงขายได้ 13.2 ล้านชุดทั่วโลก เป็นหนึ่งในซิงเกิลที่ขายดีที่สุดตลอดกาล ใน ค.ศ. 2012 นักดนตรีชาวโดมินิกัน คาร์ลอส โรเซ นำเพลงมาร้องใหม่ในแนวบาชาตา (bachata) เป็นซิงเกิลเปิดตัวและขึ้นอันดับหนึ่งบนชาร์ตบิลบอร์ดทรอปิคอลซองส์
มิวสิกวิดีโอกำกับโดยอีธาน เลเดอร์ ออกอากาศวันที่ 8 กันยายน ค.ศ. 2010 และร่วมแสดงโดยนักแสดงชาวออสเตรเลีย นาธาลี เคลลีย์ เพลงฉบับรีมิกซ์ร่วมร้องโดยแร็ปเปอร์ ลูเป เฟียสโก และรวมอยู่ในอัลบั้ม"ดูว็อปส์แอนด์ฮูลิแกนส์"รุ่นดีลักซ์ มาส์แสดงเพลง "จัสต์เดอะเวย์ยูอาร์" ในทัวร์คอนเสิร์ตเดอะดูว็อปส์แอนด์ฮูลิแกนส์ทัวร์ (2010-12) และเดอะมูนไชน์จังเกิลทัวร์ (2013-14) และร้องเพลงนี้ในรายการซูเปอร์โบวล์ฮาล์ฟไทม์โชว์ครั้งที่ 68 เพลงถูกนำไปร้องใหม่หลายครั้ง เพลง "ออลอะเบาต์แดตเบส" ของเมแกน เทรนเนอร์ก็ได้รับแรงบันดาลใจจากเพลงนี้
วงศ์ปลาดาบลาว

"ความหมายอื่น: สำหรับปลาชนิดอื่นที่เป็นปลาน้ำจืด ดูได้ที่ ปลาฝักพร้า"
วงศ์ปลาดาบลาว  เป็นปลากระดูกแข็งในอันดับปลาหลังเขียว (Clupeiformes) ใช้ชื่อวงศ์ว่า Chirocentridae
มีรูปร่างโดยรวม คือ ปากเชิดขึ้น มีฟันแหลมคมมาก ลำตัวเพรียวยาว แบนข้าง ท้องเป็นสันแหลม แนวสันหลังและสันท้องตรงเกือบขนานกัน ครีบหลังและครีบก้นอยู่ค่อนไปทางหาง ครีบท้องมีขนาดเล็กมาก เกล็ดมีขนาดเล็กและบาง ด้านหลังลำตัวสีน้ำเงิน ด้านข้างและท้องสีขาวเงิน มีขนาดโตเต็มที่ประมาณ 1 เมตร กระจายพันธุ์ในมหาสมุทรอินเดียและแปซิฟิก
การจำแนก มีอยู่เพียงสกุลเดียวเท่านั้น คือ "Chirocentrus" มีอยู่ 2 ชนิด ได้แก่
เป็นปลาที่หากินบริเวณผิวน้ำ มีความปราดเปรียวว่องไวมาก กินลูกปลาและปลาขนาดเล็กเป็นอาหาร มีความสำคัญต่อมนุษย์ในแง่ของการเป็นปลาเศรษฐกิจใช้สำหรับการบริโภค และตกเป็นเกมกีฬา
รัฐเกราบึนเดิน

รัฐเกราบึนเดิน  เป็นรัฐที่ใหญ่ที่สุด ตั้งอยู่ทางตะวันออกสุดของประเทศสวิตเซอร์แลนด์ อยู่ติดกับรัฐตีชีโน รัฐอูรี รัฐกลารุส รัฐซังคท์กัลเลิน มีเมืองหลวงชื่อคูร์ เดิมเป็นส่วนหนึ่งของแคว้นรีเชียแห่งจักรวรรดิโรมันโบราณ พวกแฟรงก์เข้ายึดครองในสมัยคริสต์ศตวรรษที่ 6 ต่อมากลายเป็นส่วนหนึ่งของประเทศเยอรมนี เข้าร่วมอยู่ในสมาพันธรัฐสวิสใน ค.ศ. 1803
ยอดพยัคฆ์ นักมายากล

ยอดพยัคฆ์ นักมายากล  เป็นภาพยนตร์ฮ่องกงแนวแอ็คชั่นแฟนตาซี ค.ศ. 2012 บทภาพยนตร์จากนวนิยายของ จาง ไห่ฟาน นำแสดงโดย เหลียง เฉาเหว่ย, หลิว ชิงหวิน และ โจว ซวิ่น ซึ่งเป็นการกลับมาของ เหลียง เฉาเหว่ย ในบทนำอีกครั้งนับจาก "สามก๊ก โจโฉแตกทัพเรือ" กำกับโดย เอ้อร์ ตงเชิง
เนื้อเรื่องย่อ.
ในช่วงต้นยุคสาธารณรัฐ นักมายากลชื่อดัง จาง เสียน (เหลียง เฉาเหว่ย) หลังประสบความสำเร็จจากการแสดงที่อังกฤษ และเดินทางกลับมายังจีน เขากลับพบว่า คู่หมั้น (โจว ซวิ่น) ที่ผูกสมัครรักใคร่กันมาตั้งแต่เด็กถูกนายทหารยศสูง (หลิว ชิงหวิน) ชิงตัวไปเป็นอนุภรรยา การต่อสู้เพื่อทวงคนรักคืน โดยใช้เล่ห์เหลี่ยมและมายาศาสตร์จึงเริ่มต้นขึ้น
แดนนี เทรโฮ

แดนนี เทรโฮ  นักแสดงชาวอเมริกันเชื้อสายเม็กซิกัน เกิดเมื่อวันที่ 16 พฤษภาคม พ.ศ. 2487
มีชื่อเต็มว่า "แดน เทรโฮ จูเนียร์"' (Dan Trejo, Jr) เกิดที่ลอสแอนเจลิส รัฐแคลิฟอร์เนีย ในวัยเด็กและวัยรุ่นเคยผ่านการใช้ชีวิตมาอย่างโชกโชน จนถูกจับเข้าทัณฑสถานเป็นเวลานาน 11 ปี ในข้อหายาเสพย์ติด ในนั้นเทรโฮเข้าโปรแกรมที่ช่วยให้ตัวเองหลุดพ้นการการติดสุราและยาเสพย์ติด เมื่อพ้นโทษออกมาแล้ว เทรโฮได้ทำกิจกรรมเพื่อสังคมรณรงค์เรื่องยาเสพย์ติดในวัยรุ่น
เทรโฮ เข้าสู่แวดวงบันเทิงด้วยการเป็นที่ปรึกษาในกองถ่ายของภาพยนตร์เรื่อง "Runaway Train" และได้รับข้อเสนอให้รับบทเป็นนักโทษ จากนั้นก็ได้แสดงในเรื่อง "Desperado" ที่ทำให้ได้รับบทเด่นที่ทุกคนต้องจดจำเป็นครั้งแรกกับบทตัวร้ายนักฆ่าผู้เชี่ยวชาญการปามีด และเรื่องต่อ ๆ มาอย่าง "From Dusk till Dawn", "Heat", "Con Air", "Once Upon a Time in Mexico" รวมถึงภาพยนตร์ไตรภาคชุด "Spy Kids" ซึ่งโดยมากแล้ว เป็นผลงานของ แควนติน ทารันติโน และโรเบิร์ต โรดริเกวซ ทำให้เทรโอเป็นที่รู้จักกันดีในบทของตัวประกอบที่เป็นตัวร้าย เช่น นักโทษหรือนักฆ่า ในภาพยนตร์แอ๊คชั่นอเมริกันเม็กซิกัน ในกว่า 100 เรื่อง
จนกระทั่งมาได้รับบทเป็นตัวเอกครั้งแรก ในเรื่อง "Machete" ในบทชื่อเดียวกับชื่อเรื่อง ในปี ค.ศ. 2010
ชีวิตส่วนตัว เทรโอสมรสแล้ว มีลูกทั้งหมด 3 คน และในปี ค.ศ. 2000 ได้ก่อตั้งโปรดักชั่นเฮ้าส์ของตัวเองที่ชื่อ "Starburst" และได้อำนวยการสร้างภาพยนตร์มากมาย ตั้งแต่ภาพยนตร์สั้นรางวัล An Eye for Talent, The Animal Factory ของ สตีฟ บุสเซมี่ รวมถึงภาพยนตร์ตลก "High Hopes" ซึ่งเป็นเรื่องของกลุ่มนักแสดงฮอลลิวู้ดที่วางแผนขโมยยาเสพย์ติดจากเอฟบีไอ ก่อนที่จะนำมาคืนเพื่อนำเงินรางวัลมาสร้างภาพยนตร์ด้วย
โรเบิร์ต รอดริเกซ

โรเบิร์ต รอดริเกซ  ผู้กำกับภาพยนตร์, ผู้อำนวยการสร้างภาพยนตร์, นักเขียนบทภาพยนตร์, ผู้กำกับภาพที่มีชื่อเสียงระดับโลก เคียงคู่กับเควนติน ทาแรนติโน‎ ซึ่งทั้งคู่มักจะมีผลงานร่วมกันเสมอ
รอดริเกซมีชื่อเต็มว่า โรเบิร์ต แอนโทนีโอ รอดริเกซ (Robert Anthony Rodriguez) เกิดเมื่อวันที่ 20 มิถุนายน ค.ศ. 1968 ที่แซนแอนโทนีโอ รัฐเท็กซัส ในครอบครัวชาวอเมริกันเม็กซิกัน มีความสนใจในศาสตร์ด้านภาพยนตร์มาตั้งแต่อายุ 11 ขวบ โดยใช้เวลาหมดไปกับการสร้างการ์ตูนและภาพยนตร์ด้วยตนเอง พร้อมกับชมกันเองและวิจารณ์กันในครอบครัว
รอดริเกซได้โอกาสกำกับภาพยนตร์ด้วยตนเองจริง ๆ เรื่องแรก ในปี ค.ศ. 1991 คือ เรื่อง "El Mariachi" เป็นภาพยนตร์แอ๊คชั่นสัญชาติเม็กซิกัน ซึ่งภาพยนตร์ประสบความสำเร็จเป็นอย่างดี จนกระทั่งมีการสร้างใหม่โดยฮอลลีวู้ดในปี ค.ศ. 1995 กับเรื่อง "Desperado" นำแสดงโดย แอนโทนีโอ บันเดรัส จากนั้นในปีถัดมา กับเรื่อง "From Dusk till Dawn" ที่นำแสดงโดย จอร์จ คลูนีย์ และทาแรนติโน ทำให้รอดริเกซมีชื่อเสียงขึ้นมา
ภาพยนตร์จากการสร้างของรอดริเกซได้รับการยกย่องว่าเป็น ภาพยนตร์ทุนต่ำที่ดูสนุก ตื่นเต้น และเต็มไปด้วยอารมณ์ขันแบบร้าย ๆ ในรูปแบบของภาพยนตร์อิสระเช่นเดียวกับภาพยนตร์ของทาแรนติโน 
นอกจากนี้แล้ว รอดริเกซยังได้กำกับภาพยนตร์ในแนวอื่นด้วย อาทิ "The Faculty", "Spy Kids" และ"" เป็นต้น 
ผลงานด้านการแสดง.
<templatestyles src="Div col/styles.css"/>
ชลัฏ ณ สงขลา

ชลัฏ ณ สงขลา (เกิด 1 ตุลาคม พ.ศ. 2522) ชื่อเล่น หนึ่ง เป็นนักแสดงชาวไทย มีชื่อเสียงจากการแสดงภาพยนตร์เรื่อง "น.ช. นักโทษชาย" เมื่อปี พ.ศ. 2545
ประวัติ.
ชลัฏเกิดที่กรุงเทพมหานคร เป็นชาวไทยมุสลิม เป็นบุตรของพงษ์อมร ณ สงขลา กับอัจฉรา (สกุลเดิม สยามวาลา) และเป็นหลานยายของคุณหญิงแสงดาว สยามวาลา (สกุลเดิม โชติกเสถียร) มีน้องชายหนึ่งคนชื่ออนุชา จบการศึกษาจากโรงเรียนสาธิตมหาวิทยาลัยศรีนครินทรวิโรฒ ประสานมิตร, โรงเรียนศรีวิกรม์ และปริญญาตรี คณะบริหารธุรกิจ มหาวิทยาลัยหัวเฉียวเฉลิมพระเกียรติ
ในปี พ.ศ. 2545 ได้แสดงใน "น.ช. นักโทษชาย" มีชื่อเข้าชิงรางวัลสุพรรณหงส์ทองคำ ในฐานะนักแสดงนำชายยอดเยี่ยมด้วย และรับบทเป็น "มางจางปะโร" พระสหายคนสนิทของพระมหาอุปราชมังสามเกียด จากภาพยนตร์ชุด "ตำนานสมเด็จพระนเรศวรมหาราช"
นอกจากนี้เป็นนักแสดงที่ทาง หม่อมเจ้าชาตรีเฉลิม ยุคล หรือท่านมุ้ย กำหนดตัวให้ที่จะให้รับบท " รพินทร์ ไพรวัลย์ " ตัวเอกในเรื่อง "เพชรพระอุมา" ซึ่งเป็นภาพยนตร์ในอนาคตของ ม.จ.ชาตรีเฉลิมที่จะสร้างด้วย
ชลัฏแต่งงานกับอรุณ วุฒิพราหมณ์ เมื่อวันที่ 24 พฤศจิกายน พ.ศ. 2557 มีบุตรสาวชื่อณิศศา ณ สงขลา (3 พฤศจิกายน 2560) และบุตรชายชื่อ พุฒินาท ณ สงขลา (เกิด 25 ตุลาคม 2562)
รางวัลภาพยนตร์ไทย ชมรมวิจารณ์บันเทิง ครั้งที่ 20

รางวัลภาพยนตร์ไทย ชมรมวิจารณ์บันเทิง ครั้งที่ 20 ประจำปี 2554 จัดโดยชมรมวิจารณ์บันเทิง ประกาศผู้ได้รับการเสนอชื่อเมื่อวันที่ 23 กุมภาพันธ์ พ.ศ. 2555 ณ ห้องมัฆวานรังสรรค์ สโมสรทหารบก กรุงเทพมหานคร 
และจัดงานประกาศผลและมอบรางวัล ในวันพุธที่ 21 มีนาคม พ.ศ. 2555 ณ ห้องมัฆวานรังสรรค์ สโมสรทหารบก ถนนวิภาวดีรังสิต กรุงเทพมหานคร 
โดยมี ยิ่งศักดิ์ โควสุรัตน์ เป็นประธานพร้อมด้วยสมาชิกนักวิจารณ์ด้านภาพยนตร์ของชมรมฯ พิจารณาการตัดสิน โดยพิจารณาจากภาพยนตร์ไทย 51 เรื่อง ที่เข้าฉายในกรุงเทพมหานครและปริมณฑลระหว่างวันที่ 1 มกราคม ถึงวันที่ 31 ธันวาคม 2554
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล.
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา 
เพลงจากภาพยนตร์ยอดเยี่ยม.
สาขาใหม่ที่เพิ่มเข้ามาในปีนี้
ปรางค์กู่

ปรางค์กู่ อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
อาการภัตตาคารจีน

อาการภัตตาคารจีน  เชื่อว่าเป็นอาการที่เกิดจากการแพ้ผงชูรส ในเดือนเมษายน ค.ศ. 1968 โรเบิร์ต โฮ แมน ควอก (Robert Ho Man Kwok) เขียนจดหมายถึงวารสารการแพทย์นิวอิงแลนด์ ประดิษฐ์คำว่า "อาการภัตตาคารจีน" ซึ่งเขาอ้างในจดหมายว่า
ผมได้ประสบอาการประหลาดเมื่อใดก็ตามที่ผมออกไปรับประทานในภัตตาคารจีน โดยเฉพาะอย่างยิ่งภัตตาคารที่เสิร์ฟอาหารจีนตอนเหนือ อาการนี้ ซึ่งโดยปกติเริ่มขึ้น 15 ถึง 20 นาทีหลังผมเริ่มรับประทานอาหารจานแรก กินเวลานานประมาณสองชั่วโมง โดยไม่มีผลกระทบตกค้าง เครื่องแสดงที่เด่นชัดที่สุดคือ อาการชาที่หลังคอ และค่อย ๆ ลามไปทั้งแขนและหลัง อ่อนเพลียทั่วไปและใจสั่น 
ใน ค.ศ. 1969 "อาการภัตตาคารจีน" คาดว่าน่าจะมาจากสารเสริมรสกลูตาเมตส่วนใหญ่เป็นเพราะบทความที่มีการอ้างอิงอย่างกว้างขวาง "โมโนโซเดียม แอล-กลูตาเมต: เภสัชวิทยาและบทบาทในอาการภัตตาคารจีน" (Monosodium L-glutamate: its pharmacology and role in the Chinese Restaurant Syndrome) ซึ่งตีพิมพ์ในวารสารไซแอนซ์ อาการนี้มักย่อเป็น CRS และภายหลังเป็นที่รู้จักกันในชื่อ "อาการภัตตาคารจีน" และ "กลุ่มอาการโมโนโซเดียมกลูตาเมต"
อาการซึ่งคาดว่ามาจากอาการภัตตาการจีนนั้นค่อนข้างสามัญและไม่เจาะจง อาการเหล่านี้มีทั้งความรู้สึกแสบร้อน (burning sensation), ชา, เป็นเหน็บ (tingling), รู้สึกอุ่น (feelings of warmth), หน้ากดหรือแน่น (facial pressure or tightness), เจ็บที่หน้าอก, ปวดศีรษะ, คลื่นไส้, หัวใจเต้นเร็ว, หลอดลมหดเกร็ง (bronchospasm) ในผู้ที่เป็นโรคหืด, ง่วงซึม และอ่อนเพลีย 
ขณะที่หลายคนเชื่อว่า โมโนโซเดียมกลูตาเมตเป็นสาเหตุของอาการเหล่านี้ แต่ไม่สามารถแสดงถึงความเชื่อมโยงภายใต้เงื่อนไขที่ควบคุมอย่างเข้มงวดเลย แม้แต่ในการศึกษากับผู้ที่ถูกชวนให้เชื่อว่าพวกเขารู้สึกไวต่อผงชูรสก็ตาม
 การควบคุมอคติเชิงทดลองครบครันรวมทั้งการออกแบบการทดลองที่มียาหลอกเป็นตัวควบคุมและการนำไปใช้ในแคปซูลเพราะรสที่ยังกรุ่นอยู่ในปาก (after-taste) ที่เข้มและเป็นเอกลักษณ์ของกลูตาเมต
มัลเมอ

มัลเมอ  เป็นเมืองใหญ่สุดในเทศมณฑลสกัวเนอ และเป็นเมืองใหญ่สุดอันดับสามในประเทศสวีเดน รองจากสต็อกโฮล์มและกอเทนเบิร์ก และเป็นเมืองใหญ่สุดอันดับหกในภูมิภาคสแกนดิเนเวีย ด้วยประชากร 316,588 (หรือประชากรรวมทั้งเทศบาลอยู่ที่ 338,230 ในปี 2018) พื้นที่ภูมิภาคนครมัลเมอมีผู้อยู่อาศัยมากกว่า 700,000 คน ส่วนภูมิภาคเออเรซุนด์ ซึ่งประกอบด้วยเมืองมัลเมอ, โคเปนเฮเกน และอื่น ๆ มีประชากรมากกว่า 4 ล้านคน
มันเมอเป็นเมืองแรก ๆ ที่มีการกลายเป็นอุตสาหกรรมและเป็นเมืองอุตสาหกรรมใหญ่ของภูมิภาคสแกนดิเนเวีย ในขณะที่เมืองประสบปัญหาอย่างมากหลังยุคหลังอุตสาหกรรม กระทั่งการสร้างสะพานเออเรซุนด์เสร็จสมบูรณ์ในปี 2000 มัลเมอได้เกิดการปฏิรูปครั้งใหญ่ เริ่มมีการพัฒนาทางสถาปัตยกรรมใหม่ ๆ, การตอบรับบริษัทเทคโนโลยีชีวภาพและไอที, รวมถึงดึงดูดนักศึกษาที่เข้ามาศึกษาในมหาวิทยาลัยมัลเมอและสถาบันอุดมศึกษาอื่น ๆ จนกระทั่งในปี 2020 ประชากรของเมืองมัลเมอเกือบครึ่งหนึ่งมีพื้นเพจมาจากนอกประเทศสวีเดน
กระต่ายพันธุ์โปลิช

กระต่ายโปลิช  มีถิ่นกำเนิดในประเทศอังกฤษ ขนเป็นสีดำ เทา แทน ขาว เป็นสีเดียวกันทั้งลำตัว หรือมีจุดสีแซมเล็กน้อย ดวงตาเล็กเหมือนเมล็ดอัลมอลด์ ไม่ชอบอาการร้อน เพราะจะปรับตัวไม่ทันและเกิดอาการน็อกได้
เทศบาลเมืองโนนสูง-น้ำคำ

เทศบาลเมืองโนนสูง-น้ำคำ เป็นองค์กรปกครองส่วนท้องถิ่นประเภทเทศบาลเมือง ครอบคลุมพื้นที่บางส่วนของตำบลโนนสูง อำเภอเมืองอุดรธานี จังหวัดอุดรธานี ตั้งอยู่ทางทิศใต้ของเทศบาลนครอุดรธานีประมาณ 20 กิโลเมตร
ประวัติ.
เทศบาลเมืองโนนสูง-น้ำคำ เมื่อเริ่มแรกมีฐานะเป็นเพียงสุขาภิบาลโนนสูง-น้ำคำ ก่อตั้งขึ้นเมื่อ 29 พฤศจิกายน พ.ศ. 2516 มี 2 หมู่บ้าน คือ บ้านโนนสูง หมู่ที่ 10 และบ้านน้ำคำ หมู่ที่ 14 ตำบลบ้านตาด อำเภอเมืองอุดรธานี จังหวัดอุดรธานี และที่ได้ชื่อว่า สุขาภิบาลโนนสูง-น้ำคำ เพราะนำเอาชื่อหมู่บ้านโนนสูง และหมู่บ้านน้ำคำมารวมกัน จึงได้มีชื่อว่า สุขาภิบาลโนนสูง-น้ำคำ ต่อมาได้ตั้งตำบลโนนสูง แยกออกจากตำบลบ้านตาด และตำบลหนองบุ (ตำบลสามพร้าว ในปัจจุบัน) เมื่อวันที่ 15 สิงหาคม พ.ศ. 25176 สุขาภิบาลโนนสูง-น้ำคำ จึงได้ย้ายมาอยู่ในเขตตำบลโนนสูง เป็นต้นมา ต่อมาได้รับการยกฐานะขึ้นเป็นเทศบาลตำบลโนนสูง-น้ำคำ ตามพระราชบัญญัติยกฐานะสุขาภิบาลเป็นเทศบาล พ.ศ. 2542 เมื่อวันที่ 25 พฤษภาคม พ.ศ. 2542 และต่อมาได้รับการยกฐานะขึ้นเป็นเทศบาลเมืองโนนสูง-น้ำคำ เมื่อวันที่ 21 กันยายน พ.ศ. 2549 เป็นต้นมา
ภูมิศาสตร์.
ที่ตั้ง.
เทศบาลเมืองโนนสูง-น้ำคำ ตั้งอยู่ในพื้นที่ของตำบลโนนสูง อำเภอเมืองอุดรธานี จังหวัดอุดรธานี อยู่ห่างจากเทศบาลนครอุดรธานี ทางทิศใต้ 16 กิโลเมตร มีพื้นที่ประมาณ 6.1 ตารางกิโลเมตร
การปกครอง.
เทศบาลเมืองโนนสูง-น้ำคำ ครอบคลุมพื้นที่ 6 หมู่บ้าน 19 ชุมชน ในตำบลโนนสูง
อันดับปลาหลังเขียว

อันดับปลาหลังเขียว (อันดับ: Clupeiformes) เป็นอันดับของปลากระดูกแข็งอันดับหนึ่ง ใช้ชื่ออันดับว่า Clupeiformes
เป็นปลาที่มีถุงลมมีท่อนิวเมติกเชื่อมต่อไปยังลำไส้ เส้นข้างลำตัวมักขาด แต่มีเกล็ดและครีบเช่นปลาในอันดับอื่น ๆ โดยมากแล้วมักจะมีลำตัวสีเงิน และมีส่วนหลังสีเขียว อันเป็นที่มาของชื่อ อาศัยอยู่รวมกันเป็นฝูง โดยมากแล้วจะกินแพลงก์ตอนเป็นอาหาร โดยผ่านซี่กรองเหงือก และไม่มีฟัน แต่ก็มีบางชนิดหรือบางวงศ์ที่กินเนื้อเป็นอาหารและมีฟัน เช่นกัน
พบทั้งหมด 6 วงศ์ ประมาณ 300 ชนิด ซึ่งปลาในอันดับนี้จะมีชื่อที่เป็นที่รู้จักกันในภาษาไทยเรียกรวม ๆ กันว่า "ปลาหลังเขียว", "ปลาตะลุมพุก", "ปลามงโกรย", "ปลากะตัก", "ปลาไส้ตัน", "ปลาทราย", "ปลากล้วย" เป็นต้น ในขณะที่ภาษาอังกฤษจะเรียกว่า "Herring", "Sardine", "Anchovy" หรือ " Shad" เป็นต้น พบได้ทั้งน้ำจืด, น้ำกร่อย และทะเล เป็นปลาที่มีความสำคัญต่อมนุษย์เป็นอย่างมาก เนื่องจากจะถูกจับนำมาบริโภคในฐานะปลาเศรษฐกิจและแปรรูปเป็นผลิตภัณฑ์ต่าง ๆ เช่น ปลากระป๋องหรือน้ำปลา เป็นต้น
โดยคำว่า Clupeiformes นั้นมาจากภาษาละติน "clupea" หมายถึง "ปลาซาร์ดีน" กับคำว่า "forma" หมายถึง "แหลมคม"
ซุ

ซุ เป็นคะนะของภาษาญี่ปุ่นตัวหนึ่ง ฮิระงะนะเขียนว่า す มีที่มาจากตัวเขียนหวัดของมันโยงะนะ 寸 และคะตะกะนะเขียนว่า ス มีที่มาจากส่วนขวาล่างของมันโยงะนะ 須 ออกเสียงว่า #เปลี่ยนทาง เมื่อเติมดะกุเต็งจะออกเสียงว่า #เปลี่ยนทาง ชาวญี่ปุ่นอาจออกเสียงซุที่อยู่ท้ายคำหรือท้ายประโยคเป็น โดยละเสียงสระเพื่อความสะดวกในการสนทนา
す เป็นอักษรลำดับที่ 13 อยู่ระหว่าง し (ชิ) กับ せ (เซะ) ในการจัดลำดับอักษรปัจจุบัน ส่วนการจัดลำดับแบบอิโระฮะ す เป็นอักษรลำดับที่ 47 อยู่ระหว่าง せ (เซะ) กับ ん (อึง) (ถ้านับ ん เป็นลำดับสุดท้ายด้วย)
อักษรแบบอื่น.
ภาษาไอนุใช้คะตะกะนะขนาดเล็ก ㇲ เป็นพยัญชนะสะกด เหมือนการสะกดด้วย -ซ แทนที่จะเป็นเสียงปรกติ อย่างไรก็ดี และ เป็นหน่วยเสียงเดียวกัน 
ลำดับขีด.
ฮิระงะนะ す มีลำดับขีด 2 ขีดดังนี้
คะตะกะนะ ス มีลำดับขีด 2 ขีดดังนี้
คันจิ.
ตัวอย่างคันจิที่อ่านว่าซุ และขึ้นต้นด้วยซุ มีดังนี้
วงศ์ปลาตาเหลือกยาว

วงศ์ปลาตาเหลือกยาว (วงศ์: Elopidae) เป็นวงศ์ของปลากระดูกแข็ง ในอันดับปลาตาเหลือก (Elopiformes) ใช้ชื่อวงศ์ว่า Elopidae
เป็นปลาที่มีลักษณะคล้ายกับปลาในวงศ์ปลาตาเหลือก (Megalopidae) ซึ่งเป็นปลาที่อยู่ในอันดับเดียวกัน กล่าวคือ มีรูปร่างเพรียวยาว ปลายหางแฉกเป็นสองแฉกเว้าลึก แบนข้าง เกล็ดมีสีเงินแวววาว ตามีความกลมโต ปากกว้าง 
ที่ใต้คางระหว่างกระดูกขากรรไกรล่างมีแผ่นกระดูกแข็ง 1 ชิ้น เหมือนกัน แต่มีลำยาวยาวกว่า และที่ก้านครีบหลังก้านสุดท้ายไม่มีเส้นครีบยื่นยาวออกมา
เป็นปลาขนาดใหญ่ มีขนาดโตเต็มที่ประมาณ 1 เมตร น้ำหนักเต็มที่ประมาณ 10 กิโลกรัม มีความปราดเปรียวว่องไว หากินโดยกินปลาขนาดเล็ก และสัตว์น้ำชนิดต่าง ๆ เป็นอาหาร พบกระจายพันธุ์ในทะเลแถบเขตร้อนและเขตอบอุ่น และสามารถปรับตัวให้อาศัยอยู่ในน้ำจืดหรือน้ำกร่อยได้
มีทั้งหมด 1 สกุล 7 ชนิด
โดยคำว่า "Elops" หรือ Elopidae นั้นมาจากภาษากรีกแปลว่า "ชนิดของงู"
ดิ แอคซิเดนทัล บิลเลียนแนร์

ดิ แอคซิเดนทัล บิลเลียนแนร์  เป็นหนังสือที่ตีพิมพ์เมื่อวันที่ 14 กรกฎาคม ค.ศ. 2009
หนังสือเล่มนี้จะเล่าถึงประวัติความเป็นมาของ เฟซบุ๊ก ที่เริ่มจากเว็บไซต์เฟซแมชในมหาวิทยาลัย ฮาร์วาร์ด ไปจนถึงการที่ มาร์ก ซักเคอร์เบิร์ก ผู้ก่อตั้งเฟซบุ๊กถูกพี่น้องตระกูลวิิงเคิลวอสส์คือ คาเมรอน และ ไทเลอร์ ฟ้องร้องว่าถูกซัคเคอร์เิบิร์กขโมยไอเดีย
ต่อมาในปี 2010 ผู้กำกับหนังชื่อดัง เดวิด ฟินเชอร์ ได้หยิบหนังสือเล่มนี้ไปสร้างเป็นหนังเรื่อง เดอะ โซเชี่ยล เน็ตเวิร์ค
อันดับปลาตาเหลือก

อันดับปลาตาเหลือก (อันดับ: Elopiformes) เป็นอันดับของปลากระดูกแข็งขนาดใหญ่อันดับหนึ่ง ใช้ชื่ออันดับว่า Elopiformes
มีรูปร่างโดยรวม คือ มีปากกว้าง ที่ใต้คางระหว่างกระดูกกรามล่างมีแผ่นกระดูกแข็ง 1 ชิ้น เกล็ดมีสีเงินแวววาวตลอดทั้งลำตัว ตามีขนาดโต และมีเยื่อไขมันคลุมตาในบางชนิด เป็นปลาที่กินเนื้อเป็นอาหาร ในเมื่อยังเป็นปลาวัยอ่อน จะมีรูปร่างคล้ายกับปลาไหล
ปัจจุบัน เหลือเพียง 2 วงศ์ 2 สกุล 9 ชนิด ได้แก่
และสูญพันธุ์ไปแล้วตั้งแต่ยุคจูราสซิค คือ Anaethalion 
เป็นปลาทะเลขนาดใหญ่ มีขนาดโตเต็มที่ได้ประมาณ 1-1.5 เมตร แต่ก็สามารถปรับตัวให้อยู่ในน้ำจืดหรือน้ำกร่อยได้เป็นอย่างดี
ราดาเมล ฟัลกาโอ การ์ซิอา

ราดาเมล ฟัลกาโอ การ์ซิอา ซาราเต (เกิด 10 กุมภาพันธ์ 1986) เป็นนักฟุตบอลชาวโคลอมเบีย ปัจจุบันลงเล่นในตำแหน่งกองหน้า ให้กับราโยบาเยกาโน สโมสรในลาลิกา และเป็นกัปตัน ของทีมชาติโคลอมเบีย เขามีชื่อเล่นว่า "เอลติเกร" (หมายถึงเสือในภาษาสเปน) หรือ "คิงออฟเดอะยูโรปาลีก" ในช่วงวัยหนุ่ม เขาได้รับการยอมรับให้เป็นหนึ่งในกองหน้าที่ดีที่สุดในโลก
ฟัลกาโอ เริ่มต้นอาชีพของเขากับลันเซโรส โบยากา ทีมในดิวิชัน 2 ของโคลอมเบียเมื่ออายุ 13 ปี ในปี 2001 เขาย้ายไปริเบร์เปลต ซึ่งเขาร่วมทีมในระดับเยาวชนจนถึงปี 2005 เขาพาทีมชุดใหญ่ชนะเลิศ อาร์เจนไตน์ปริเมราดิบิซิออน และการแข่งขันกลาอูซูรา ในปี 2008 เข้าย้ายร่วมทีม โปร์ตู ในปี 2009 ซึ่งเขาช่วยให้ทีมชนะเลิศหลายรายการรางวัล รวมทั้งยูฟ่ายูโรปาลีก และปรีไมราลีกา ในปี 2011 ฟัลกาโอ เป็นผู้ทำประตูสูงสุดให้กับโปร์ตู ในการแข่งขันสโมสรระดับนานาชาติ และสร้างสถิติทำประตูมากที่สุดในฤดูกาลเดียว ในการแข่งขันระดับยุโรป (17 ประตู) นอกจากนี้ เขายังกลายเป็นชาวโคลอมเบียคนแรกที่ได้รับรางวัล ลูกบอลทองคำโปรตุเกส ในเดือนสิงหาคม 2011 ฟัลกาโอ ได้ย้ายร่วมทีมอัตเลติโกมาดริด ด้วยค่าตัว 40 ล้านยูโร เป็นสถิติสูงสุดในประวัติศาสตร์สโมสร เขาพาทีมคว้าแชมป์ยูโรปาลีก และยูฟ่าซูเปอร์คัพ ในปี 2012 เขายังเป็นผู้ทำประตูสูงสุดในยูโรปาลีกสองปีติดต่อกัน และเป็นคนแรกที่ชนะเลิศยูโรปาลีกสองสมัยติดต่อกันกับสองทีม เขาได้เป็นส่วนหนึ่งของทีมยอดเยี่ยมฟีฟ่าฟีฟโปรเวิลด์ XI ในปี 2012 และได้รับอันดับที่สี่ในฟีฟ่าบาลงดอร์ 2012
ในเดือนพฤษภาคม ค.ศ. 2013 ฟัลกาโอ ย้ายร่วมทีมอาแอ็ส มอนาโก ทีมที่เพิ่งเลื่อนชั้นขึ้นมาในลีกเอิง ด้วยค่าตัว 60 ล้านยูโร ซึ่งสูงสุดตลอดกาลของสโมสร อย่างไรก็ตาม เขาได้รัยอาการบาดเจ็บเอ็นไขว้หน้า ในเดือนมกราคม 2014 ทำให้เขาต้องรักษาตัวนานหลายเดือน ก่อนที่ในฤดูกาลถัดมาเขาจะถูกยืมตัวไปแมนเชสเตอร์ยูไนเต็ด และในฤดูกาล 2015-16 กับเชลซี ในท้ายที่สุดเขากลับสู่มอนาโกในฤดูกาล 2016-17 และพาทีมคว้าแชมป์ลีกเอิง เขาย้ายร่วมทีมกาลาทาซาไร ในปี 2019 และกลับสู่ลีกสเปนกับราโยบาเยกาโน ในปี 2021
ฟัลกาโอ ประเดิมสนามให้กับโคลอมเบียชุดใหญ่ในปี 2007 ปัจจุบันเขาลงเล่นไปแล้วมากกว่า 90 นัด และได้กลายเป็นผู้ทำประตูสูงสุดตลอดกาลของทีม โดยได้ทำลายสถิติเดิมที่ 25 ประตูในเดือนมิถุนายน 2017 เขาเป็นตัวแทนทีมชาติของเขาในหลายรายการสำคัญทั้ง โกปาอาเมริกา 2011, 2015 และ 2019 เขาพลาดการลงเล่นในฟุตบอลโลก 2014 เนื่องจากการบาดเจ็บ อย่างไรก็ตาม เขาได้ลงเล่นในฟุตบอลโลกเป็นครั้งแรกในปี 2018 ที่รัสเซีย